qundao/data-zh-poetry huggingface dataset:
哭姊
作者：童轩
朝代：明

我年十五时，不幸失所怙。私门祸衅缠，母亦寻见负。哀哀抱深戚，耿耿心欲腐。是时姊甫笄，已作张氏妇。念我同胞亲，恩爱每相顾。我喘获苟存，见姊如见母。朅来岁月迁，中外叨仕膴。骨肉久离别，相望异乡土。时时得姊书，颇似颜面睹。行当谋挂冠，为姊粥亲煮。奈何王事縻，山川日乖阻。因思昔别时，河桥日将午。姊送不忍归，恐我难再晤。昨朝家书来，岂意遽传讣。彼苍胡不仁，生死竟殊路。初闻若遇刃，痛楚彻心腑。食梅孰云酸，嚼蘖孰云苦。冤哉但长号，临风泪如雨。
回至馀干望家
作者：童轩
朝代：明

极目天涯路，孤帆千里归。倚门人不见，唯见白云飞。
塞上
作者：童轩
朝代：明

万里隋城北，愁云一望迷。雪深边马健，月黑陇狐凄。远戍连烽火，寒沙莽蒺藜。将军多暇日，游猎玉关西。
墨竹
作者：童轩
朝代：明
体裁：七言绝句

湘江千亩绿云寒，分得凌霄玉一竿。因忆当年栖泊处，满篷秋叶雨声閒。
夜坐感怀
作者：童轩
朝代：明

独坐悲前事，悠悠十载期。黄芽难变骨，黑发已成丝。慷慨班生剑，凄凉楚客词。更阑不能寐，起视夜何其。
夜宿木和闻猿
作者：童轩
朝代：明

月移枝上影，风乱水边声。此夜邮亭客，还家梦不成。
夜宿观音山驿
作者：童轩
朝代：明

溪声决决流，木叶萧萧下。离人耿不眠，寒灯伴长夜。
夜宿邓川驿
作者：童轩
朝代：明

风走落叶声，山犬吠不已。披衣夜出户，明月照溪水。
夜泊杨溪
作者：童轩
朝代：明

月色照溪水，秋声起树间。孤舟今夜客，无梦到家山。
太常夏仲昭墨竹为庄宪使尚源题
作者：童轩
朝代：明

使君爱竹如爱玉，日日故园看不足。一朝峨豸入中台，老柏啼乌恒在目。京师寸土如寸金，地窄那堪栽半林。此君不见岁已久，几回梦落湘云深。容台仙吏才非俗，胸中剩贮筼筜谷。清兴时时扫袜材，砚池风雨吹寒绿。何年写此妙莫当，赠君不减双明珰。高标稍类螭头笔，直干犹含柱下霜。君今长宪滇云外，高节清风谁不爱。红紫羞看世态多，冰霜不改虚心在。闲来对此不胜清，耳边疑有蛟龙声。何当截作仙人杖，携上紫霄朝玉京。
头陀寺和壁间诗韵二首
作者：童轩
朝代：明

杖头擎钵十方游，踏遍神州与赵州。却笑高车安坐者，一生肉食为身谋。使节驱驰万里游，何曾骑鹤上杨州。萧萧疏雨空山夕，且办僧房一榻谋。
头陀寺和壁间诗韵二首·其一
作者：童轩
朝代：明

杖头擎钵十方游，踏遍神州与赵州。却笑高车安坐者，一生肉食为身谋。
头陀寺和壁间诗韵二首·其二
作者：童轩
朝代：明

使节驱驰万里游，何曾骑鹤上杨州。萧萧疏雨空山夕，且办僧房一榻谋。
奉寄同年杨洗马王春坊二先生
作者：童轩
朝代：明

欲藉征鸿问起居，满怀忧绪竟难除。山中谩有非熊兆，天上应无荐鹗书。南国风花淹杜牧，上林词赋擅相如。迢迢千里空相忆，愁绝残钟落月初。
奉寄柯太常杨洗马刘侍讲王修撰诸先生
作者：童轩
朝代：明

黄金台上袂初分，回首江东已暮云。明月何时重对酒，碧山终日谩思君。县城斜日平芜静，旅店西风落叶纷。我有孤怀何处写，灯前愁诵楚骚文。
孤雁
作者：童轩
朝代：明

离群应已久，远地只孤飞。月冷呼声疾，云閒顾影稀。萧萧蒲苇老，粒粒稻粱微。几夜回塘梦，分明向北归。
孤飞脊令图为冯生题
作者：童轩
朝代：明

衰荷倒影湖西水，枯翠萧萧卷寒雨。藕花零落金粉残，独有莲房结青子。脊令孤飞斜日晴，急难应念双飞鸣。秋原有梦不可到，野水寒烟空复情。
宝带桥
作者：童轩
朝代：明

宝带桥头水满矶，小舟双桨暮渔归。藕花蒲叶俱零落，惟见斜阳乳鸭飞。
客中清明感怀
作者：童轩
朝代：明

小衾孤枕兴萧然，况是清明到客边。千里有家凭远信，一春多病但高眠。梨花淡月秋千影，杨柳东风蜡炬烟。总是少年行乐处，只今惆怅酒尊前。
客中秋夕
作者：童轩
朝代：明

远客难为别，西风吹月明。不堪残梦破，沙际乱虫鸣。
宫词集唐句五首
作者：童轩
朝代：明

水流花谢两无情，还到春时别恨生。明月自来还自往，夜深前殿按歌声。紫烟衣上绣春云，但保朱颜莫保恩。玉佩无声画屏冷，梨花满地不开门。建阳昨夜起春风，凤辇时巡出九重。独见綵云飞不尽，碧霄何路得相逢。花飞蝶骇不愁人，争奈君恩别处新。翠辇不来宫殿闭，东风二十四回春。禁门深掩断人声，花落閒阶宿雨晴。竟日倚阑空叹息，一场春梦不分明。
宫词集唐句五首·其一
作者：童轩
朝代：明

水流花谢两无情，还到春时别恨生。明月自来还自往，夜深前殿按歌声。
宫词集唐句五首·其三
作者：童轩
朝代：明

建阳昨夜起春风，凤辇时巡出九重。独见綵云飞不尽，碧霄何路得相逢。
宫词集唐句五首·其二
作者：童轩
朝代：明

紫烟衣上绣春云，但保朱颜莫保恩。玉佩无声画屏冷，梨花满地不开门。
宫词集唐句五首·其五
作者：童轩
朝代：明

禁门深掩断人声，花落閒阶宿雨晴。竟日倚阑空叹息，一场春梦不分明。
宫词集唐句五首·其四
作者：童轩
朝代：明

花飞蝶骇不愁人，争奈君恩别处新。翠辇不来宫殿闭，东风二十四回春。
宿新田驿
作者：童轩
朝代：明

废驿年深草亦深，败垣颓壁倚危岑。床头尘满伊威集，帘外风凄络纬吟。孤枕不堪乡梦断，弊衾殊觉早寒侵。独怜几树梅花月，识我平生一片心。
宿草萍驿
作者：童轩
朝代：明

霜冷重衾梦不成，残灯留影伴离情。仆夫晨起催行色，茅店鸡声月正明。
寄康侍御
作者：童轩
朝代：明

驱驰谪宦走江皋，镜里流光有二毛。才薄敢思宣室召，官闲空愧华州曹。交游满眼谁倾盖，懒惰何心自解嘲。回首不堪吟望处，钟陵山色倚云高。
寄张景华
作者：童轩
朝代：明

泮水曾同咏碧芹，多君丰采更超群。十年谩学屠龙技，五色争誇吐凤文。剑匣秋风飞电影，砚屏春雨乱星纹。别来无限相思意，目断江东几暮云。
寄月溪瑩僧官二首
作者：童轩
朝代：明

病来常欲谢朝簪，几度怀师梦里寻。遥想跏趺双树底，一灯悬影照禅心。白云芳草闭禅关，金磬无声夕照闲。应是定中忘坐久，袈裟浑染石苔斑。
寄月溪莹僧官二首·其一
作者：童轩
朝代：明
体裁：七言绝句

病来常欲谢朝簪，几度怀师梦里寻。遥想跏趺双树底，一灯悬影照禅心。
寄月溪莹僧官二首·其二
作者：童轩
朝代：明
体裁：七言绝句

白云芳草闭禅关，金磬无声夕照闲。应是定中忘坐久，袈裟浑染石苔斑。
寄贺友菊先生
作者：童轩
朝代：明

穷巷萧条坐掩关，冠缨尘满谩思弹。半生杜甫空悬室，十载扬雄不徙官。世事真成棋局换，生涯无奈砚田乾。镜湖诗叟闻应笑，信有人间行路难。
富阳晚眺
作者：童轩
朝代：明

渺渺江村路，扁舟薄暮过。人家连竹坞，野烧接山阿。雁影惊秋远，潮声向晚多。推篷无一事，闲听棹郎歌。
寒食书感
作者：童轩
朝代：明

一百五日逢寒食，节序催人有底忙。燕子东风人病酒，杜鹃斜月客思乡。城南麦饭谁浇墓，山下梨花自吐香。惆怅介推无复见，朝来新火正生光。
寒食漫兴
作者：童轩
朝代：明

黄鸟绿阴春树浓，韶光大半转头空。一百五日寒食节，二十四番花信风。杜老只应偿酒债，步兵何用哭途穷。人生遇景且为乐，莫遣霜华点镜中。
寓白塔寺偶题
作者：童轩
朝代：明

夜宿招提境，萧然世外踪。雨腥龙出洞，月冷鹤归松。影露林间塔，声传涧底钟。空门应不锁，常借白云封。
寿昌山中书事
作者：童轩
朝代：明
体裁：七言绝句

竹底寒泉脉脉流，穿云喷雪响床头。连宵独坐清无寐，那更山窗月正秋。
寿昌山中书事三首
作者：童轩
朝代：明

好山青立县门西，细雨空阶草色齐。镇日督邮来往少，衙回时听竹鸡啼。竹底寒泉汨汨流，穿云喷雪响床头。连宵肌骨清无寐，那更山窗月正秋。二尺诗檠影半明，布衾高卧梦难成。不堪破屋秋风急，乱叶萧萧作雨声。
寿昌山中书事三首·其一
作者：童轩
朝代：明

好山青立县门西，细雨空阶草色齐。镇日督邮来往少，衙回时听竹鸡啼。
寿昌山中书事三首·其三
作者：童轩
朝代：明

二尺诗檠影半明，布衾高卧梦难成。不堪破屋秋风急，乱叶萧萧作雨声。
寿昌山中书事三首·其二
作者：童轩
朝代：明

竹底寒泉汨汨流，穿云喷雪响床头。连宵肌骨清无寐，那更山窗月正秋。
将进酒
作者：童轩
朝代：明

将进酒，君莫辞，请君听我歌新词。百年三万六千日，一岁欢娱能几时。君不见古人名利相奔趋，兰亭梓泽皆邱墟。何如秦宫花下醉，满堂明月红氍毹。荣辱信有命，富贵亦有期。一朝光宠还自至，何须读尽人间书。黄金注，白玉钟，绿醅初泼蒲萄浓。貂裘不惜酒家换，便当醉卧埋春风。盛时一去不再返，绿鬓明朝成老翁。将进酒，杯莫空，云台烟閤我何有，仰天大笑浮云东。
小孤山
作者：童轩
朝代：明

秀色真可餐，云鬟不须理。江水湿罗衣，夫容满身紫。
山水图为姚宗仁题
作者：童轩
朝代：明

落日青山映碧沙，平湖渺渺见星槎。桥边云树参差出，疑是青城隐士家。
山水图为沙士清题
作者：童轩
朝代：明

青山一片知何处，云际依稀辨汀树。春来泉壑尽争妍，翠雨溟濛飞薜荔。山下茅茨凡几家，小桥流水竹林斜。阴阴萝径留啼鸟，寂寂柴门掩落花。故人家住钱塘曲，彷佛当年旧书屋。望海楼头夕照明，富春郭外平芜绿。西湖高柳拂晴烟，载酒时乘贺监船。鹫岭朝涵霞气润，鸥波夜逗月华圆。朅来旅食秦淮邸，回首湖山渺何许。诗兴常寻仙姥云，梦魂几听胥江雨。南宫先生笔有神，画图重见李将军。晴窗暇日一披玩，万壑千崖尽在门。
山水图次尚宝宋士皋韵
作者：童轩
朝代：明

蘼芜吐碧连洲渚，无数眠鸥不飞起。青山重叠画屏开，疑是朝来洗轻雨。新縳茆斋傍水乡，濯缨几度和沧浪。相过况有知音在，绝胜成都旧草堂。
巫山高
作者：童轩
朝代：明

巫山高高望不极，叠巘连崖倚天碧。云里夫容十二峰，宛如神女晚妆浓。襄王已去今千载，行雨行云尚有踪。朝朝暮暮荒台下，几见行人时驻马。玉佩仙香杳不闻，空有神巫奏歌舞。路入枫林树色青，古祠飞雨乱苔生。相思何处愁魂断，木叶萧萧猿夜声。
广陵
作者：童轩
朝代：明

日暮添乡思，孤舟宿广陵。晚风摇酒旆，寒雨湿渔罾。影暗原头树，光微渡口灯。故园何处是，归梦杳难凭。
广陵舟中赠张叔勉
作者：童轩
朝代：明

二月发官道，江水深且幽。问言欲何往，述职朝帝州。东风生蘋末，时雨忽已收。古驿出高岸，嘉树临芳洲。张君平生友，隽雅孰与俦。推篷时适我，握手仍相留。谈笑杂谐谑，气味欣且投。感兹会晤意，孰云离别愁。君才岂凡近，力学追前脩。沉渊匿神物，伏枥淹骅骝。青云谅非远，白首宁足忧。而我迂鄙质，与世恒仇尤。东台偶承乏，窃禄良可羞。遥遥川路长，去去移轻舟。斜日照孤渡，苍烟飞白鸥。明日淮阴酒，拟换囊中裘。
庚寅三月予按思州等郡因过清浪辱参将吴公相留款叙诗以酬之
作者：童轩
朝代：明

年华冉冉似流波，抚景其如感慨何。草满天涯春色暮，水连湖口夕阳多。乡书路远双鱼断，蛮岭云深疋马过。赖有元戎相慰意，一尊呼取听樵歌。
庚寅中秋对月
作者：童轩
朝代：明

去岁中秋夕，维舟楚水滨。可怜今夜月，犹照异乡人。
建业清明书事
作者：童轩
朝代：明

节物催人到客边，江南风景迥堪怜。鱼儿池馆新生水，燕子人家又禁烟。几片落花寒食后，数株高柳夕阳前。春衫小试香罗雪，骏马骄嘶白玉鞭。绿水青山浑似画，暖云芳草最宜眠。松醪有客邀村舍，麦饭谁家洒墓田。自愧道傍扬子宅，十年闭户虱生毡。
彭蠡湖
作者：童轩
朝代：明

万顷雪花卷，舟飞一叶轻。掀篷发清啸，疑恐小龙惊。
忆金陵
作者：童轩
朝代：明

金陵佳丽地，风景想依然。城阙金汤固，江山罨画连。晚风楼上笛，春水渡头船。惆怅曾游处，而今又几年。自古兴王地，繁华剩足誇。斗鸡名巷小，牧马旧坊赊。稚子春骑竹，园丁晓卖花。汉家宫阙丽，王气结红霞。为忆江东地，风光信可怜。侯门深似海，官道直如弦。妓女钗簪燕，儿童纸放鸢。何时赋归去，醉向酒楼眠。建业侨居地，悠悠入梦赊。秦淮桥畔月，灵谷寺前花。银烛张灯市，青帘卖酒家。时清人自乐，箫鼓度年华。
忆金陵·其一
作者：童轩
朝代：明

金陵佳丽地，风景想依然。城阙金汤固，江山罨画连。晚风楼上笛，春水渡头船。惆怅曾游处，而今又几年。
忆金陵·其三
作者：童轩
朝代：明

为忆江东地，风光信可怜。侯门深似海，官道直如弦。妓女钗簪燕，儿童纸放鸢。何时赋归去，醉向酒楼眠。
忆金陵·其二
作者：童轩
朝代：明

自古兴王地，繁华剩足誇。斗鸡名巷小，牧马旧坊赊。稚子春骑竹，园丁晓卖花。汉家宫阙丽，王气结红霞。
忆金陵·其四
作者：童轩
朝代：明

建业侨居地，悠悠入梦赊。秦淮桥畔月，灵谷寺前花。银烛张灯市，青帘卖酒家。时清人自乐，箫鼓度年华。
怀丘秋官时雍
作者：童轩
朝代：明

黄甲题名姓，刑曹列缙绅。律身清似玉，持法蔼如云。白也诗无敌，羲之字有神。别来成间阔，几度仰清尘。
怀刘绣衣廷高
作者：童轩
朝代：明

乡里交游辈，情亲喜见君。一缄劳寄意，两地惜离群。白马人传疏，雕龙世爱文。几回驰恋切，春树暗江云。
怀刘通政时用先生
作者：童轩
朝代：明

吾乡多俊彦，夫子独超群。诗妙唐人法，词工汉史文。精忠县皎日，高谊薄行云。为别今三载，空怀晋鄙薰。
怀康绣衣用和
作者：童轩
朝代：明

壮岁登乌府，昂藏自不群。印章驱吏佩，谏草避人焚。面冷霜飞铁，衣香绣蹙云。何时重会晤，尊酒细论文。
怀胡绣衣以道
作者：童轩
朝代：明

气节摩霄汉，文光射斗杓。礼闱高擢桂，宪府早乘轺。晓日听鸣凤，秋空见落雕。君才有如此，不负圣明朝。
怀魏冢宰老先生
作者：童轩
朝代：明

道学丧已久，民心因物迁。圣贤不复作，病俗何由痊。勋名竞夸诈，学术纷雕镌。坎蛙不知海，孰障西流川。天生魏夫子，力任斯道传。知周庶物表，心契万古前。文章周孔学，事业皋夔贤。从容出处间，名与日月悬。青山赋归来，白云当窗眠。相思徒仰止，日夕东南天。
思与君别来
作者：童轩
朝代：明

思与君别来，两见落叶黄。迢迢隔千里，各在天一方。欲往恨无翼，欲涉川无梁。昔者固胶漆，今胡作参商。平平长安道，人马自辉光。不念莫逆好，虚名竟乖张。南箕岂堪簸，牵牛难服箱。忧来不可辍，抚膺独彷徨。亮无金石心，与君永相忘。
思兄
作者：童轩
朝代：明

一从南甸别连枝，几度看云泪满颐。昼锦已成槐国梦，春愁空赋草堂诗。两年为客三千里，一日思家十二时。愿得君王赐骸骨，东风花底叶埙篪。
思美人赋
作者：童轩
朝代：明

有美一人兮，在天之陬。恒怅望而郁纡兮，曷云能休。路阻绝而予莫觏兮，心烦冤而语畴。愿寄声于丰隆兮，恨寥廓而无由。羌蹇修以重媒兮，惧初志之或缪。念两情于夙昔兮，缔衷素而好逑。何谗人之溷浊兮，致无辜而见尤。弗参验以阅实兮，肆谤讟之横流。远迁谪于江乡兮，日憔悴而无聊。伤旧会之莫续兮，乱愁绪而难抽。蝼蚁纷其见制兮，鸱鸮厉而与仇。志沈菀而不扬兮，思蹇产而无遒。愿一见以有明兮，徒仰视夫天高。羌葑菲之陋质兮，曾何美之可侜。彼众舌之簧鼓兮，乃诞幻而为诪。纷总总之得志兮，率追曲以是求。吾独连蹇而不偶兮，实吾命之不犹。芳与泽之杂揉兮，信十年之有莸。嘅圆凿而方枘兮，宜乎锄铻而难投。惟进？之无地兮，蹇独立于道周。知变易之不可为兮，聊浮泳于方舟。揽夫容于鹭渚兮，采蘅若于江洲。持芳华而无与娱兮，肆踯躅而增忧。情怦怦以自失兮，涕浪浪而难收。遂升高而望远兮，冀彷佛而遘之。见浮云之上征兮，倏变态而苦迷。独儃佪而不进兮，策羸驷之班如。顾途穷而日暮兮，竟侘傺而忘归。睇林岗之丛簿兮，烂盈盈其华滋。玩芳条之可撷兮，又焉得夫同车。嗟流光之飘忽兮，老冉冉之将至也。指白日以矢予心兮，敢奇褒之或贰也。欲怀沙以自赴兮，恐余诚之弗识也。惟忠贞以固守兮，庶前修之可企也。
思美人赋
作者：童轩
朝代：明
体裁：骚

有美一人兮，在天之陬。恒怅望而郁纡兮，曷云能休。路阻绝而予莫觏兮，心烦冤而语畴。愿寄声于丰隆兮，恨寥廓而无由。羌蹇修以重媒兮，惧初志之或缪。念两情于夙昔兮，缔衷素而好逑。何谗人之溷浊兮，致无辜而见尤。弗参验以阅实兮，肆谤讟之横流。远迁谪于江乡兮，日憔悴而无聊。伤旧会之莫续兮，乱愁绪而难抽。蝼蚁纷其见制兮，鸱鸮厉而与仇。志沈菀而不扬兮，思蹇产而无遒。愿一见以有明兮，徒仰视夫天高。羌葑菲之陋质兮，曾何美之可侜。彼众舌之簧鼓兮，乃诞幻而为诪。纷总总之得志兮，率追曲以是求。吾独连蹇而不偶兮，实吾命之不犹。芳与泽之杂揉兮，信十年之有莸。嘅圆凿而方枘兮，宜乎锄铻而难投。惟进�之无地兮，蹇独立于道周。知变易之不可为兮，聊浮泳于方舟。揽夫容于鹭渚兮，采蘅若于江洲。持芳华而无与娱兮，肆踯躅而增忧。情怦怦以自失兮，涕浪浪而难收。遂升高而望远兮，冀彷佛而遘之。见浮云之上征兮，倏变态而苦迷。独儃佪而不进兮，策羸驷之班如。顾途穷而日暮兮，竟侘傺而忘归。睇林岗之丛簿兮，烂盈盈其华滋。玩芳条之可撷兮，又焉得夫同车。嗟流光之飘忽兮，老冉冉之将至也。指白日以矢予心兮，敢奇褒之或贰也。欲怀沙以自赴兮，恐余诚之弗识也。惟忠贞以固守兮，庶前修之可企也。
惜花行
作者：童轩
朝代：明

桃花非红李非白，宦游见此真奇色。天机制出云锦裳，灿烂文章斗奇绝。年年花发正薰风，不与桃李争妖秾。高处旋添蛾子绿，低丛轻拆鹤翎红。紫檀和屑飞香雾，金粉团星贴云母。上枝下枝参差开，不用花奴催羯鼓。花正开，人正少，把酒看花惜花好。底须铃索护芳菲，但愿花时风雨少。此花已为人爱惜，綵槛移春忆当日。有花有酒即为乐，莫待花飞空太息。花飞飘泊不足怜，人生安得长少年。君不见洛阳歌舞地，黄昏鸟雀栖荒烟。
感兴一首
作者：童轩
朝代：明

细草春来绿，闲花雨后红。思君不能见，惆怅画楼东。
感兴一首
作者：童轩
朝代：明
体裁：五言绝句

芳草春来绿，閒花雨后红。思君不能见，怅望画楼东。
感寓·其一
作者：童轩
朝代：明

幽居念无极，乃在天地先。两仪既肇位，寒暑互推迁。庖牺凿理窟，马画斯播宣。三才本一贯，孰能窥其玄。
感寓·其七
作者：童轩
朝代：明

瀛海环神州，其谷洚无底。迤？八纮外，不知几万里。川输而不盈，尾泄亦何已。阳侯鼓洪涛，怒立百丈水。试问王方平，扬尘特虚语。
感寓·其七
作者：童轩
朝代：明
体裁：古风

瀛海环神州，其谷洚无底。迤�八纮外，不知几万里。川输而不盈，尾泄亦何已。阳侯鼓洪涛，怒立百丈水。试问王方平，扬尘特虚语。
感寓·其三
作者：童轩
朝代：明

苍旻示县象，昼夜恒推移。三台各分位，列宿光陆离。高高紫微垣，中有天之枢。辅弼暨丞卫，旋绕如联珠。长杠揭华盖，太乙层阶梯。乃知至德主，垂拱天下归。
感寓·其三十
作者：童轩
朝代：明

轨方信难适，轮圆始能行。憸人丑正直，端士羞逢迎。是非得失间，将焉用吾情。宁为齿刚敝，勿为柔舌荣。
感寓·其三十一
作者：童轩
朝代：明

曲沃产县匏，汶阳发孤茎。参差制双翼，吹作鸾凤声。悠悠楚妃叹，切切荆王吟。空惭滥食者，亦有南郭生。
感寓·其三十七
作者：童轩
朝代：明

相如赋大人，曼语誇独步。飘飘气凌云，时复中规度。虽云讽意深，适足诲淫助。不见雾縠奇，乃是女工蠹。
感寓·其三十三
作者：童轩
朝代：明

明月射虚牖，寒螀悲洞房。感之不能寐，起步徒自伤。美人隔千里，欲涉川无梁。徘徊吊孤影，涕下沾衣裳。
感寓·其三十九
作者：童轩
朝代：明

昔云遗寿耇，稽谋无自天。如何鲐背者，徒抱犬马年。贾生洛阳少，叔度汉室贤。高风洒六合，古今无间言。
感寓·其三十二
作者：童轩
朝代：明
体裁：古风

驱车欲何适，驾言陟高冈。阴云垂四野，猎猎北风凉。豺狼嗥我后，乌鹊噪我旁。岩谷少居人，我行多所伤。念此不能往，匪云途路长。悠悠岁华暮，伫立空仿偟。
感寓·其三十二
作者：童轩
朝代：明

驱车欲何适，驾言陟高冈。阴云垂四野，猎猎北风凉。豺狼嘷我后，乌鹊噪我旁。岩谷少居人，我行多所伤。念此不能往，匪云途路长。悠悠岁华暮，伫立空仿偟。
感寓·其三十五
作者：童轩
朝代：明

秦人据崤函，自谓万世基。孰知楚一炬，百二俱成灰。惟彼陶唐氏，有此冀北陲。势无金作城，利乏汤为池。黎民悉于变，垂拱成雍熙。乃知帝监德，岂在险与夷。
感寓·其三十八
作者：童轩
朝代：明

富贵亲戚惧，贫贱父子离。骨肉尚如此，何况他人为。季子昔未遇，憔悴面目犁。一朝佩相印，革车千乘随。揣摩发雄辨，抵掌惊愚痴。还过洛阳境，父母为道除。蛇行伏妻嫂，局促一何卑。季子不足道，薄俗堪长吁。
感寓·其三十六
作者：童轩
朝代：明

步出北郭门，风悲白杨树。累累古今坟，高下正相似。中有百年人，长眠不知曙。荒烟狐兔游，落日樵牧语。蒺藜秋著花，一望迥无际。感彼雍门琴，凄然泪如注。
感寓·其三十四
作者：童轩
朝代：明

朝适易水湄，鹬蚌方怒争。今日复明日，渔者得并擒。齐楚擅敌国，干戈日相寻。宁知兵久敝，坐使嬴氏并。
感寓·其九
作者：童轩
朝代：明

明王慎大德，四夷乃咸宾。夏璜肃慎矢，方物以类陈。所需在器用，犬马何足珍。于焉昭德致，孰敢不来臣。
感寓·其二
作者：童轩
朝代：明

天鸡夜半鸣，火轮出扶桑。迟迟丽曲阿，万国皆明昌。圣人法天运，峻德四表光。赫然万物睹，化曜舒以长。出作而入息，泰运成虞唐。何知负暄者，亦欲献吾皇。
感寓·其二十
作者：童轩
朝代：明

迢迢弱水西，中有三神山。石洞閟日月，芝草生琅玕。龙耕玉田水，鹤啄松云坛。仙人羡门徒，日夕居其间。烟霞组长袖，刀圭驻红颜。我昔从之游，飞佩鸣珊珊。朅来住人世，矫首隔尘寰。安得大鹏鸟，飞来载我还。
感寓·其二十一
作者：童轩
朝代：明

松柏有孤性，冰霜恒自嘉。夭夭桃李颜，争为儿女誇。物情既云尔，志士复何嗟。北宫有遗菽，东陵无故瓜。斯人不可见，目极飞鸿赊。
感寓·其二十七
作者：童轩
朝代：明

三策出江都，一语取丞相。命途有通塞，丝粟不可强。嗤彼操瑟徒，枘凿竟何往。身辱名亦亏，岂但寻尺枉。陋哉投閤云，美新空附莽。
感寓·其二十三
作者：童轩
朝代：明

蟏蛸矜小智，结网挂高楹。微虫亦蠢尔，冥飞入其罾。居然取而食，皤腹县晚晴。有蜂忽相触，急趋欲有营。螫尾肆厥毒，丑物俄毙形。嗟哉机变者，饱食安可恒。
感寓·其二十九
作者：童轩
朝代：明

食客世恒有，义士天下稀。田光报太子，杵臼存孤儿。英声振今古，名与金石俱。彼有廊庙器，佩玉飘长裾。国难仅一发，缩首思全躯。吁嗟长乐老，遗臭将谁欺。
感寓·其二十二
作者：童轩
朝代：明

南国有佳人，颜色白如玉。天寒被短褐，奚羡绮与縠。居贫谅自持，岂云乏膏沐。素节谁能俦，西山有孤竹。
感寓·其二十五
作者：童轩
朝代：明

众人嗜奔竞，宛若风中花。朝开灿珠玉，暮落随泥沙。所以古达士，知命匪所誇。宁甘伏枥马，耻学粘壁蜗。鲁连今已矣，抚卷徒兴嗟。
感寓·其二十八
作者：童轩
朝代：明

披裘诣中野，拾薪以行吟。孰云季子贤，顾谓取遗金。天地物有主，妄攫诚何心。焉知胠箧者，掉臂方骎骎。
感寓·其二十六
作者：童轩
朝代：明

艳色天下重，不以今古殊。明妃倾国容，如何嫁单于。有貌不足恃，有才当自愚。士衡遭杀戮，元礼成羁缧。君看冥冥鸿，人生反不如。
感寓·其二十四
作者：童轩
朝代：明

出门瞻太华，危峰拄天际。宣尼去日远，巍然徒仰止。大道日沦湮，攻钻弊诸子。独抱万古心，感叹何时已。
感寓·其五
作者：童轩
朝代：明

吾闻邃古世，土鼓而蒉桴。黄帝垂衣裳，昼梦游华胥。唐虞绍至理，文德乃诞敷。夏忠商尚质，随俗变隆污。姬周日文盛，国风咏驺虞。奈何五霸习，秦豆趋木涂。
感寓·其五十
作者：童轩
朝代：明

为政莫若猛，有德斯以宽。火烈望之畏，水弱民玩焉。宁知一念慈，流祸不可旋。萑苻盗群起，尽刈犹草菅。猛宽贵相济，至哉宣父言。
感寓·其五十一
作者：童轩
朝代：明

鸿荒世已远，王霸分二途。学术有诚伪，治迹殊隆污。王道旷如天，荡荡不可模。霸图塞罅漏，反掌成驩虞。吁嗟四三芋，请视狙公狙。
感寓·其五十七
作者：童轩
朝代：明

养志必忘形，重义乃轻利。为问贤者谁，曾子昔居卫。正冠绝尘缨，捉衿露双臂。曳屣一高歌，商声满天地。
感寓·其五十三
作者：童轩
朝代：明

诚能格异类，信可孚豚鱼。昭然布方册，斯理不我诬。宏农虎东渡，潮阳鳄南驱。颍川凤来集，驺邑蝗不飞。斯民实人类，而岂物不如。顽贪信可变，愧无韩邓俱。
感寓·其五十九
作者：童轩
朝代：明

众贪必恶廉，众曲斯恶直。邪正有两途，是非起勍敌。遁庵伪学名，温国党碑立。世事每如此，不见奇耦画。
感寓·其五十二
作者：童轩
朝代：明

斥鴳飞蓬蒿，昼夜声唧唧。大鹏运天末，鼓簸垂云翼。小大固不同，赋性各有适。夫何含齿徒，终岁不遑恤。田毛责地征，庸调苦徭役。安得萧与曹，民心庶宁一。
感寓·其五十五
作者：童轩
朝代：明

蛇足不可添，虎尾竟难履。弄巧本无成，逢危贵知止。陈蕃死北台，晁错斩东市。黄泉如有知，冤魂共谁语。
感寓·其五十八
作者：童轩
朝代：明

人心匪可测，顷刻忽千变。明敦玉帛好，中实惨刀剑。弯弓思愈已，发墨搆深怨。高山犹可登，浚泉犹可见。厚貌饰虚情，古今庶为鉴。
感寓·其五十六
作者：童轩
朝代：明

有客遗瓠种，树之南山隅。秋风结佳实，呺然成巨壶。剖之以为瓢，濩落无所需。谁将虑大樽，逍遥浮江湖。物固各有用，在子宜有图。
感寓·其五十四
作者：童轩
朝代：明

珠藏川发媚，玉韫山生辉。君子抱奇器，厥闻乃四驰。奈何郑人朴，云是鼠腊为。名存实则病，百世空成嗤。
感寓·其八
作者：童轩
朝代：明

周穆御八骏，汉武求三山。所欲在长生，岂惮道里艰。瑶池觞白云，金盘屑神丹。刀圭卒难遇，龙去不复还。千秋陵寝树，落日悲风酸。
感寓·其六
作者：童轩
朝代：明

鸡鸣海色动，群类各有趋。猿猱解升木，蜣螂知转珠。物性率自然，不假命与提。人生灵万物，理一分则殊。赋形肖天地，仁义本良知。云胡日戕贼，冥然居下污。
感寓·其六十
作者：童轩
朝代：明

异端乱人耳，譬彼淫哇同。圣人不复起，聋俗何由聪。如何六籍后，纷纷费研攻。孰知千载下，见此紫阳翁。挤排振其落，敷阳发其蒙。斯文天未丧，尚幸斯人功。
感寓·其六十一
作者：童轩
朝代：明

坎蛙不知海，瓮鸡难语天。区区章句儒，妄意斯道传。训诂竟穿凿，末技空雕镌。宁知方寸内，万化本一原。桓读乃糟粕，信哉轮扁言。
感寓·其六十七
作者：童轩
朝代：明

梓人职绳墨，砻削器不居。一朝搆栋宇，群役环向之。斧斤视规画，刀锯闻指挥。逾时大厦成，名姓乃上书。始知君相任，所职在无为。讲求经国要，综理元化机。百工苟无旷，庶绩乃咸熙。功成天下贺，周召与同归。
感寓·其六十三
作者：童轩
朝代：明

驽骀产冀北，十五以为群。秋风饱刍豆，蔟蔟如云屯。中有八尺姿，天矫同游麟。饥餐玉山禾，渴饮瑶池津。路远不易得，终岁恒苦辛。盗蹠曝人肝，金玉如烟尘。颜回一瓢饮，难免陋巷贫。斯理自古来，仁人胡叹哉。
感寓·其六十二
作者：童轩
朝代：明

海外更九州，中有道名国。男女恒裸形，衣裳笑襜复。此事信不经，贷之乃异俗。堂堂华夏域，礼教匪不足。偷诈肆相欺，而宁知耻辱。浆酒与藿肉，日饱牛马腹。视彼谨厚夫，群嗤众争逐。贾生倘可作，此亦堪痛哭。
感寓·其六十五
作者：童轩
朝代：明

任公垂大钓，投竿东海湄。期年不能得，蹲坐苦不辞。倏然牵犗饵，有鱼吞食之。惊扬奋鬐鬣，水击风霆驰。引手试一掣，腊肉如山陂。嗤彼趋渎者，纶影飘游丝。时时虽有得，琐琐皆虾蜞。得鱼尚云尔，经世奚能为。
感寓·其六十八
作者：童轩
朝代：明

杀青示鉴戒，善恶存始终。孰知马迁笔，益长浇漓风。论道敝黄老，叙事尊奸雄。深讥贫贱耻，虚美货利崇。厉阶由此始，历世将无同。安得起孙盛，笔削昭至公。
感寓·其六十六
作者：童轩
朝代：明

旄头射长空，塞马南下牧。封疆失固守，老稚遭杀戮。陇上掠牛羊，天阴闻鬼哭。岂无当世雄，可比卫与霍。长驱十万师，横行净沙漠。
感寓·其六十四
作者：童轩
朝代：明

蜉蝣衣楚楚，生死随朝昏。蟪蛄吟夏树，秋委落叶根。人生亦祗尔，鬒发忽素茎。何如秘元命，囊括经世文。葆真鍊精魄，龙虎相吐吞。黄芽变仙骨，永与天地存。底须谢尘世，远赴沧洲云。
感寓·其十
作者：童轩
朝代：明

丹山出异鸟，文采光陆离。高飞薄霄汉，虞网巧空施。昔当有虞氏，此鸟曾来仪。一鸣恊韶乐，千载应昌期。回观百鸟群，喧啾竟何为。
感寓·其十一
作者：童轩
朝代：明

青蝇乃微物，营营止于榛。偶遭骐骥尾，托之千里腾。沾污变白黑，攻钻掠膻腥。嗟尔亦何得，胡为人所憎。
感寓·其十七
作者：童轩
朝代：明

崇兰杂萧艾，薰莸本自殊。妖秾世所尚，馨香独何为。时无纕佩者，青青遗路岐。殷勤理芜秽，勿为尘所欺。
感寓·其十三
作者：童轩
朝代：明

宋人粥䌟絖，一朝贸奇资。晋人贮垂棘，韫椟十载馀。技轻信易售，器重识者稀。所以吕尚父，白首渔磻溪。姬文苟不遇，卒老甘布衣。
感寓·其十九
作者：童轩
朝代：明

乘黄本龙种，上孕房日精。何当驭造父，一日千里程。腾骧逐电流，骇跃蹑云轻。驽骀信非匹，款段敢争能。胡为置立仗，而不使一鸣。俛身驾长辂，垂首络繁缨。良才□□用，空惭神骏名。
感寓·其十二
作者：童轩
朝代：明

孤桐发清商，飞泉绕纤指。一弹秋月明，再弹天似洗。琅琅太古音，不入筝笛耳。安得钟子期，相逢奏流水。
感寓·其十五
作者：童轩
朝代：明

众人恣欢谑，志士恒苦忧。所忧非一端，不为衣食谋。吴忠裹䲭革，楚直沉湘流。区区不识察，心膂成仇雠。长城乃自坏，千载将谁尤。
感寓·其十八
作者：童轩
朝代：明

干将出尘柙，光夺寒泉流。平铺白鹇带，疑是苍龙钩。神物古所异，有气冲斗牛。雌雄忽失偶，空为时世羞。谁能献天子，请入上方收。依然炫锋锷，断彼佞臣头。
感寓·其十六
作者：童轩
朝代：明

贫贱不可去，所愿甘布衣。先民有格言，富贵履危机。高车岂不好，一覆信难支。君看庙中牺，孰与濠上鱼。贤哉鹿门叟，去去从此辞。
感寓·其十四
作者：童轩
朝代：明

采采芙蓉花，江长浩烟雾。绻彼同心人，方舟不成渡。归来坐前轩，月白澹清露。永怀弗能谖，鸣珰渺何处。
感寓·其四
作者：童轩
朝代：明

四序迭更谢，日夕无停机。人生覆载内，造化讵能违。达人重义命，愚者昧是非。灵台诱外物，孰知察危微。勉旃力鞭策，贤圣乃同归。
感寓·其四十
作者：童轩
朝代：明

荆山产奇璞，不惜屡献之。苟怀刖足忧，至宝横路岐。何如南阳卧，讴吟梁父馀。终然致三顾，可使大名垂。
感寓·其四十一
作者：童轩
朝代：明

清流有时浊，白石不可烂。虽膺推毂名，未免吹竽滥。门前桃李荣，笼中桂芝满。苟有为国人，相知宁恨晚。
感寓·其四十七
作者：童轩
朝代：明

彼姝者谁子，云是南国娃。幽闲不踰节，自幼本良家。娥眉妒新月，玉貌羞春花。一朝入楚宫，容色绝世誇。终焉郑袖忌，劓鼻空成嗟。
感寓·其四十三
作者：童轩
朝代：明

平路不生廷，瘝智久淆浍。束菅以代楹，奚免风雨败。知人古所难，进退各以类。谓予如未信，请观易否泰。
感寓·其四十九
作者：童轩
朝代：明

神龙本阳精，变化升天池。嘘云泽下土，在在苏群黎。一朝天帝怒，下谪荒山陲。鳞甲悉疮痏，蝼蚁纷制之。过亢信有悔，圣易岂汝欺。何当复飞跃，钧天日遨嬉。
感寓·其四十二
作者：童轩
朝代：明

千金结知己，自谓两不疑。诩诩气相下，握手肝胆披。奈何黄金尽，一朝生别离。潜谋发机槛，反眼相倾危。朝欢莫仇敌，状类犬豕为。安得金石心，千载永不移。
感寓·其四十五
作者：童轩
朝代：明

积毁解消骨，积羽能折轮。曾参固仁者，而岂能杀人。流言三及之，投杼慈母嗔。所以南阳老，长为梁甫呻。
感寓·其四十八
作者：童轩
朝代：明

老狐戴髑髅，夜拜北斗神。绥绥曳长尾，顷刻化为人。怪异固莫测，妖术方日新。高城窍深窟，蟠结无与伦。望之不能灌，忧愤填秋旻。
感寓·其四十六
作者：童轩
朝代：明

金玉瑩奇质，不为砻铸渝。君子抱仁义，岂彼贫贱移。夫何陈蔡间，于穷亦殆而。削然反琴歌，通塞不复知。由安颖阳乐，共适丘首颐。古今同一揆，万世真吾师。
感寓·其四十六
作者：童轩
朝代：明
体裁：古风

金玉莹奇质，不为砻铸渝。君子抱仁义，岂彼贫贱移。夫何陈蔡间，于穷亦殆而。削然反琴歌，通塞不复知。由安颖阳乐，共适丘首颐。古今同一揆，万世真吾师。
感寓·其四十四
作者：童轩
朝代：明

相马必以舆，相士必以居。容取失子羽，言取失宰予。圣人察所安，尚蔽骊黄馀。况彼肉眼夫，乃欲评锱铢。麟楦巧外饰，狗瓦同儿戏。寄言姑布徒，奚以骨相为。
戊子冬备员朝觐侨寓湾中逆旅值风雪大作有感
作者：童轩
朝代：明

憔悴穷途客，馀生只自怜。怀人长两地，去国又三年。白发悲难变，青袍弊欲穿。不堪风雪夜，梦绕紫云边。
戏书一首柬陶松云知己
作者：童轩
朝代：明

到处看人白眼双，可能健笔巨如杠。三千里外虚縻禄，二十年前学问邦。吟耸肩山朝易倦，愁翻心浪夜难降。令人羡杀陶元亮，一枕清风卧北窗。
折杨柳
作者：童轩
朝代：明

细雨染鹅黄，丝丝拂水长。游人出门去，惆怅惜春光。才看叶斗眉，又见花飞雪。只恐秋风生，长条不堪折。
拜月词
作者：童轩
朝代：明

拜月下高堂，满身风露凉。曲阑人语静，银鸭自焚香。昨宵拜月月似镰，今宵拜月月始弦。直须拜得月轮满，应与嫦娥得相见。嫦娥孤恓妾亦孤，桂花凉影堕冰壶。年年空习羽衣曲，不省三郎再遇无。
拟古
作者：童轩
朝代：明

有园莫种桃，有地须种竹。桃树摇春风，嫣然媚红绿。岂无一时好，终随车马足。何如青竹枝，岁晚在幽谷。节直心亦虚，冰霜立寒玉。
拟晚发五溪
作者：童轩
朝代：明
体裁：五言律诗

日暮添乡思，孤舟去路长。蒹葭洲上月，橘柚岸边霜。汉水连天白，岷山过雨苍。此中虽胜槩，归兴讵能忘。
拟阮嗣宗咏歌一首
作者：童轩
朝代：明

掩书坐前楹，独对一尊酒。春风吹柳花，漂泊入虚牖。喧喧名利场，能有此乐否。人生不得意，胡为事奔走。昨朝美少年，今日成老丑。自非松柏姿，安能无白首。
挽刘宗文处士
作者：童轩
朝代：明

平生高行世应闻，吴下衣冠又失君。范氏有田惟种义，孟尝无客不能文。青山旧业苔应没，华表新阡日欲曛。歌断楚骚招不起，寒云空掩竹间坟。
挽李恭人
作者：童轩
朝代：明

郁郁埋香刻翠珉，高风重惜鲍夫人。良妻内行思贤守，孝妇佳名重史臣。鸾影晓分金镜月，凤梭春暗锦机尘。云軿一去无消息，南涧东风长绿蘋。
挽永新伯许公
作者：童轩
朝代：明

百战纵横伟丈夫，两随黄钺定神都。指麾天地纡筹画，驱逐风云入阵图。金劵有书曾锡土，玉关无路更弯弧。承家主器今良将，麟阁功名夐不孤。
挽祁阳郝节妇
作者：童轩
朝代：明

镜掩孤鸾自少时，几回愁诵柏舟诗。藁砧地下重相见，应说年来鬓已丝。
挽袁尚宝柳庄
作者：童轩
朝代：明

门地才华孰与同，蚤从潜邸识真龙。十年金马天边召，一夕黄熊梦里逢。谩有高名齐北海，喜无遗草论东封。那堪回首鄞江路，翁仲春深碧藓浓。
挽邓处士
作者：童轩
朝代：明

旧业山中路，春风草又青。雨昏翁仲石，云掩少微星。州里怀恩泽，乡闾失典型。高风人仰斗，潜德世留馨。地卜眠牛兆，囊存相鹤经。夕阳闲竹浦，秋雨掩柴扃。下泽车仍在，山阳笛忍听。我看高士传，谁筑聘君亭。台柏双枝秀，庭椿一树零。怀贤空洒泪，忍诵蔡邕铭。
挽陈侍御尊府
作者：童轩
朝代：明

解组归来鬓未丝，讣闻惊悼哲人萎。白云司职明刑日，铜虎分符作郡时。堕泪有碑遗泽在，去官无砚后人思。最怜南国霜台夕，月冷啼乌绕树枝。
断肠曲·其一
作者：童轩
朝代：明

五陵游侠少年子，春风日日长安市。锦鞯鹤辔青骅骝，蛇弓羽箭千金裘。寻花折柳章台路，围红叠翠誇豪富。归来醉卧流苏帏，醉中犹记朝云词。青楼只道春光好，兰窗雨打梨花老。江头浪白烟如织，行舟一去无消息。去年有书在洛中，今年书到上临邛。兰缸昨夜生金粟，今日长安问龟卜。出门不识东与西，游丝落絮随风迷。
断肠曲其一
作者：童轩
朝代：明
体裁：乐府曲辞

五陵游侠少年子，春风日日长安市。锦鞯鹤辔青骅骝，蛇弓羽箭千金裘。寻花折柳章台路，围红叠翠誇豪富。归来醉卧流苏帏，醉中犹记朝云词。青楼只道春光好，兰窗雨打梨花老。
无题集唐句十首
作者：童轩
朝代：明

芙蓉肌肉绿云鬟，几许幽情欲画难。闻说春来倍惆怅，莫教长袖倚阑干。云想衣裳花想容，未知何日得相从。身无綵凤双飞翼，只有襄王忆梦中。万转千回懒下床，门前月色映横塘。无情不似多情苦，一曲伊州泪数行。粉霞红绶藕丝裙，倏忽还随灵雨分。一自高唐赋成后，梦来何处更为云。浔阳向上不通潮，却算游程岁月遥。明月断断清霭霭，玉人何处教吹箫。南陌愁为落叶分，阴蛩切切不堪闻。晚来风起花如雪，忽到窗前疑是君。愁心一倍长离忧，红树青山水急流。门外晚晴秋色老，不堪吟倚夕阳楼。真成薄命久寻思，野寺寻花春已迟。何处相思不相见，九疑云尽绿参差。与君相见不相亲，脉脉无言几度春。别恨转深何处写，晚来幽独恐伤神。愁听寒螀泪湿衣，嗟君此别意何如。相思莫道无来使，双鲤迢迢一纸书。
无题集唐句十首·其一
作者：童轩
朝代：明

芙蓉肌肉绿云鬟，几许幽情欲画难。闻说春来倍惆怅，莫教长袖倚阑干。
无题集唐句十首·其七
作者：童轩
朝代：明

愁心一倍长离忧，红树青山水急流。门外晚晴秋色老，不堪吟倚夕阳楼。
无题集唐句十首·其三
作者：童轩
朝代：明

万转千回懒下床，门前月色映横塘。无情不似多情苦，一曲伊州泪数行。
无题集唐句十首·其九
作者：童轩
朝代：明

与君相见不相亲，脉脉无言几度春。别恨转深何处写，晚来幽独恐伤神。
无题集唐句十首·其二
作者：童轩
朝代：明

云想衣裳花想容，未知何日得相从。身无綵凤双飞翼，只有襄王忆梦中。
无题集唐句十首·其五
作者：童轩
朝代：明

浔阳向上不通潮，却算游程岁月遥。明月断断清霭霭，玉人何处教吹箫。
无题集唐句十首·其八
作者：童轩
朝代：明

真成薄命久寻思，野寺寻花春已迟。何处相思不相见，九疑云尽绿参差。
无题集唐句十首·其六
作者：童轩
朝代：明

南陌愁为落叶分，阴蛩切切不堪闻。晚来风起花如雪，忽到窗前疑是君。
无题集唐句十首·其十
作者：童轩
朝代：明

愁听寒螀泪湿衣，嗟君此别意何如。相思莫道无来使，双鲤迢迢一纸书。
无题集唐句十首·其四
作者：童轩
朝代：明

粉霞红绶藕丝裙，倏忽还随灵雨分。一自高唐赋成后，梦来何处更为云。
日出东南隅
作者：童轩
朝代：明

日出东南隅，照我陌上桑。离离露叶小，采摘未盈筐。蚕饥正伺食，持斧伐远扬。使君五马来，踌躇临路傍。妾夫侍中郎，执戟趋明光。妾非淇上女，岂比邯郸娼。愿君回五马，毋为徒自伤。
明妃引
作者：童轩
朝代：明

阴风烈烈吹黄沙，稽落山下愁云赊。明妃马上面如玉，万里去适单于家。玉关渐远人烟绝，回首汉宫唯见月。琵琶掩恨去路长，塞雁叫寒天欲雪。天欲雪，狐兔愁，殷柽萧萧古塞秋。愿将一掬思乡泪，寄与黄河东去流。君不见古来战士长城死，白骨累累多似蚁。妾身虽辱亦不辞，忍使健儿为舆尸。
明妃怨
作者：童轩
朝代：明

万里黄云塞草枯，琵琶无语月明孤。玉关回望将军寨，锦帐氍毹夜慱卢。
春夜词
作者：童轩
朝代：明

金鸭香消午夜天，粉墙西畔控鞦韆。荼蘼梦怯春寒峭，起傍雕阑看月圆。
春日卧病柬高仲显一首
作者：童轩
朝代：明

红桃始破颜，绿杨已堪把。想应城南道，日日多车马。
春晓曲
作者：童轩
朝代：明

妖红软绿含朝阳，鹦吟燕语愁人肠。苔痕渍露翡翠湿，杏花扑雪胭脂香。凤衫轻薄春寒冽，斜倚银屏怨离别。藁砧一去归未归，屈指东风又三月。
春晖图为滇云万都阃题
作者：童轩
朝代：明

熙熙春日晖，绵绵原上草。原草含春晖，青葱生意好。流光忽西驰，瞬息春已老。谁知寸草心，怀恩竟难报。万君边阃英，所志在忠孝。缅思堂上亲，背弃一何蚤。感此春晖图，中心惄如捣。
春水一首次张叔勉韵
作者：童轩
朝代：明

湖北湖南燕尾分，半篙才动绿如芸。薇花沟小依桥见，桃叶歌长隔岸闻。细草断冰鸥外浦，斜阳晴笛鸟边云。晚来几阵知时雨，洒碎玻璃万顷纹。
春江花月夜
作者：童轩
朝代：明

夜月悬金鉴，春流飏锦帆。江花如有意，飞点绣罗衫。
春草
作者：童轩
朝代：明

年年匝地自生春，染出罗裙色更新。回首旧游南浦路，冷烟凄雨正愁人。
春雨卧病书怀
作者：童轩
朝代：明

春半连朝雨，空斋睡起迟。闭门回俗辙，煮茗瀹诗脾。小菜生新甲，闲花发旧帷。翛然成吏隐，虚负盛明时。一室朝慵扫，遗经自讨论。枯蜗寒缀壁，黠鼠静翻盆。调古谁同赏，时清道益尊。闲将贫富态，书向翟公门。避地营书屋，萧然一二椽。官闲非逐客，病久似癯禅。犬吠南中雪，蛙鸣井底天。物情徒自尔，吾且守吾玄。积雨空斋里，春寒未裌衣。道穷知己少，乡远去人稀。柳湿低吟槛，苔深涩旧扉。自惭无劲翮，不是恶群飞。门巷春泥滑，山川晓雾昏。莫言犹豹隐，端胜类鸢蹲。扫径除花缬，编篱护竹根。平生忧愤志，惆怅与谁论。密雨随风急，虚斋日晏眠。诗瓢高挂壁，茶灶冷炊烟。饮乏高阳侣，贫无负郭田。悠悠清梦里，吟遍衍波笺。澹泊真无事，迂疏百不能。守株思得兔，点笔误成蝇。行古从人笑，家贫免盗憎。居然叨素食，浑似戒州僧。勿讶非吴下，深惭令海盐。旧琴蛇腹断，新笔鼠须尖。诗苦非因债，官清不为廉。窗前山色好，终日坐钩帘。用世才偏拙，治生计益穷。接䍦巾倒著，榾柮火初红。病喜听琴愈，书因看剑工。茫茫天壤内，何必楚人弓。狡兔谋三窟，寒乌借一枝。浮名成底用，薄俗不堪医。竹色团书屋，芸香落砚池。投闲聊尔遣，知命复何疑。
春雨卧病书怀·其一
作者：童轩
朝代：明

春半连朝雨，空斋睡起迟。闭门回俗辙，煮茗瀹诗脾。小菜生新甲，闲花发旧帷。翛然成吏隐，虚负盛明时。
春雨卧病书怀·其七
作者：童轩
朝代：明

澹泊真无事，迂疏百不能。守株思得兔，点笔误成蝇。行古从人笑，家贫免盗憎。居然叨素食，浑似戒州僧。
春雨卧病书怀·其三
作者：童轩
朝代：明

避地营书屋，萧然一二椽。官闲非逐客，病久似癯禅。犬吠南中雪，蛙鸣井底天。物情徒自尔，吾且守吾玄。
春雨卧病书怀·其九
作者：童轩
朝代：明

用世才偏拙，治生计益穷。接䍦巾倒著，榾柮火初红。病喜听琴愈，书因看剑工。茫茫天壤内，何必楚人弓。
春雨卧病书怀·其二
作者：童轩
朝代：明

一室朝慵扫，遗经自讨论。枯蜗寒缀壁，黠鼠静翻盆。调古谁同赏，时清道益尊。闲将贫富态，书向翟公门。
春雨卧病书怀·其五
作者：童轩
朝代：明

门巷春泥滑，山川晓雾昏。莫言犹豹隐，端胜类鸢蹲。扫径除花缬，编篱护竹根。平生忧愤志，惆怅与谁论。
春雨卧病书怀·其八
作者：童轩
朝代：明

勿讶非吴下，深惭令海盐。旧琴蛇腹断，新笔鼠须尖。诗苦非因债，官清不为廉。窗前山色好，终日坐钩帘。
春雨卧病书怀·其六
作者：童轩
朝代：明

密雨随风急，虚斋日晏眠。诗瓢高挂壁，茶灶冷炊烟。饮乏高阳侣，贫无负郭田。悠悠清梦里，吟遍衍波笺。
春雨卧病书怀·其十
作者：童轩
朝代：明

狡兔谋三窟，寒乌借一枝。浮名成底用，薄俗不堪医。竹色团书屋，芸香落砚池。投闲聊尔遣，知命复何疑。
春雨卧病书怀·其四
作者：童轩
朝代：明

积雨空斋里，春寒未裌衣。道穷知己少，乡远去人稀。柳湿低吟槛，苔深涩旧扉。自惭无劲翮，不是恶群飞。
春雨思兄一首
作者：童轩
朝代：明

轻寒连日雨霏霏，花底香尘湿不飞。燕子归来诗梦觉，满池新水草依依。
晚泊荻港
作者：童轩
朝代：明

渔艇已收纶，斜阳下烟水。寂寂掩篷窗，坐听舟人语。
晚至华阴拟唐人作
作者：童轩
朝代：明

马首日将晡，行行岁欲徂。古祠寒藓合，仙掌断霞孤。山暝闻啼鸟，溪晴见浴凫。洛城知不远，宫树晚模糊。
景州道傍古碣
作者：童轩
朝代：明

遗碣知何代，离离碧藓迷。夕阳牛砺角，秋雨蚓蟠泥。牧竖群敲火，行人半认题。空遗千古恨，愁绝岘山西。
暮入永平
作者：童轩
朝代：明

青山围古邑，流水带荒村。马首愁云合，山头日欲昏。
暮春呈贡县作
作者：童轩
朝代：明

一年春事已零星，过眼韶光去不停。风引飞花当砚落，雨添芳草上阶青。闲愁尽仗诗催破，清梦常嫌鸟唤醒。试罢诸生无一事，案头时捡太元经。
暮春舟中感怀
作者：童轩
朝代：明

春色三分大半非，可堪迁客正怀归。江蓠漠漠豚鱼上，岸草青青燕子飞。潘岳多情愁鬓短，冯唐易老壮心违。君亲恩重何由报，伫立东风泪满衣。
暮至宁州
作者：童轩
朝代：明

宁州日晚少人行，风景苍苍感客情。村落浑如寒食节，野花无数上墙生。
暮至金齿
作者：童轩
朝代：明

关晚牛羊下，城高鼓角清。道傍迎候吏，马首拜诸生。
暮过山寺
作者：童轩
朝代：明

寂寂南朝寺，荒凉露远郊。夕阳僧扫叶，秋雨燕辞巢。断碣犹横草，遗龛半覆茆。道傍泉涌碧，疑是虎曾跑。
月夜听琴偶作
作者：童轩
朝代：明

空山明月夜，有客坐弦琴。细把清商调，弹成太古音。花深胡燕语，木落楚猿吟。此意钟期解，寥寥千载心。
望云思亲卷为史侍御赋
作者：童轩
朝代：明

白云悠悠，在天之陬。陟彼岵兮，我心则忧。白云靡靡，在天之隅。陟彼屺兮，我心则思。我思伊何，父母孔耆。匪无莱衣，莫克娱之。匪无寸禄，远莫持之。王事靡盬，不遑宁处。瞻望白云，亲舍其下。亲舍其下，室远心迩。愿言思之，泣涕如雨。
朱寅仲写杏林春意图为内相素轩公题
作者：童轩
朝代：明
体裁：古风

何人貌此春意图，杏花照眼红模糊。滇城朱氏称好手，点染自谓当时无。初疑桃源在人境，溪水无风明似镜。落红满岸误渔舡，不见秦人来问讯。复疑金谷桃李春，东风红紫几回新。豪华转首成消歇，不见花前劝酒人。摩挲细认久乃得，知是匡庐董仙宅。门外青山万仞高，香炉五老森罗列。天然一段幽奇趣，金削芙蓉隔旧世。个中茅屋几人家，流水閒云自来去。飞岚掩翠望中迷，古木寒藤夹岸垂。抱琴来访者谁子，径度不避溪桥危。苍苔白石连松岛，五陵游侠经过少。门静常时下鹿群，溪晴几见飞鸥鸟。先生开窗心澹如，手摊一卷岐黄书。平生有志在经济，不作良相为良医。活人不取青蚨直，种杏成林还自适。年年花发正春风，一片朝霞绚晴日。朝霞一片树头红，赤城彷佛遥相通。从来种德知多少，但见春深子满丛。实成更有于菟守，不似邻园杂花柳。綵云遮户最宜诗，香雪扑帘堪对酒。先生一去经几霜，画图高行至今扬。苏耽橘井应同调，王母桃花可并芳。文章内相耽清致，购图不惜千金费。高堂相对澹忘情，移得山林在城市。
朱寅仲写杏林春意图为内相素轩公题
作者：童轩
朝代：明

何人貌此春意图，杏花照眼红模糊。滇城朱氏称好手，点染自谓当时无。初疑桃源在人境，溪水无风明似镜。落红满岸误渔船，不见秦人来问讯。复疑金谷桃李春，东风红紫几回新。豪华转首成消歇，不见花前劝酒人。摩挲细认久乃得，知是匡庐董仙宅。门外青山万仞高，香炉五老森罗列。天然一段幽奇趣，金削芙蓉隔旧世。个中茅屋几人家，流水閒云自来去。飞岚掩翠望中迷，古木寒藤夹岸垂。抱琴来访者谁子，径度不避溪桥危。苍苔白石连松岛，五陵游侠经过少。门静常时下鹿群，溪晴几见飞鸥鸟。先生开窗心澹如，手摊一卷岐黄书。平生有志在经济，不作良相为良医。活人不取青蚨直，种杏成林还自适。年年花发正春风，一片朝霞绚晴日。朝霞一片树头红，赤城彷佛遥相通。从来种德知多少，但见春深子满丛。实成更有于菟守，不似邻园杂花柳。綵云遮户最宜诗，香雪扑帘堪对酒。先生一去经几霜，画图高行至今扬。苏耽橘井应同调，王母桃花可并芳。文章内相耽清致，购图不惜千金费。高堂相对澹忘情，移得山林在城市。
杏林春意为医士凌永诚赋
作者：童轩
朝代：明

岂不闻董仙昔日居庐峰，医全造化通神功。功存利济不责报，年多植杏成芳丛。君家亦是岐黄学，金匮名方绍高躅。拯世宁论子母钱，活人剩贮君臣药。一来卖药知几年，声华不减匡庐仙。回生起死亦无数，深林种杏如公田。绮疏春暖涵晴日，赤箭青芝正初出。都人争植不辞劳，斲碎香苔破春碧。土脉阳和雨露肥，青枝茁出皆蓓蕾。忽然一夜春风动，千树万树红霞开。年年二月复三月，儿女争看好颜色。不羡玄都观里花，宁誇太华峰头叶。看花曾记上林游，花压乌纱照醉眸。晴雪堕霞粘翠箔，綵云飘影下朱楼。于今南国暌违久，惆怅东风一卮酒。卧病闭门春色深，长吟北望频搔首。感君为我活沉痾，援溺扶危惠实多。五株岂足报君惠，为赋杏林春意歌。
村居图
作者：童轩
朝代：明

鸟外斜阳一水明，村居深掩数峰青。落花寂寂春归尽，载酒无人到草亭。
村田乐图为内相素轩钱公题
作者：童轩
朝代：明

昔在唐虞世，俗善民相亲。八家实同井，耕收力惟均。是时村田间，民质如游麇。击壤有馀乐，含哺无嚬呻。孰知世日降，三代变狂秦。经界不复正，强暴相并吞。干戈事行役，饥寒多苦辛。遂令百代下，风俗难回淳。政苛若猛虎，郡邑成墟榛。操瓢转沟壑，哀痛声忍闻。何人貌此图，彷佛康衢民。惟应文景际，海内咸富殷。陈陈太仓粟，红腐每相因。后来贞观治，用意亦良勤。斗米仅三钱，路无拾遗贫。悠悠千百载，两见造化仁。奈何治日少，掊克殊纷纭。青苗任新法，花石贡阴滨。吾民当此时，何异鱼在纶。大明富九有，万姓逢昌辰。况兹边徼任，乃属心腹臣。抚摩犹赤子，恩爱同阳春。四郊尽乐土，远近无烟尘。年年二月候，村村花柳新。居民作春社，鸡酒聚比邻。吹竽复考鼓，起舞仍蹲蹲。欢呼奔老稚，来往杂蹄轮。信知仁政下，巨壑无枯鳞。古云一日泽，此意犹能存。我歌村田诗，再见豳风陈。
杨白花
作者：童轩
朝代：明

杨白花，风吹无定止。一夜春波化绿萍，飘逐行舟千万里。行舟去去西复东，却叹相逢更何许。水无极，萍无踪，连臂歌残愁更浓。
松云轩为陶希文先生题
作者：童轩
朝代：明

当轩植长松，苍翠堕寒玉。风吹白云来，就我檐端宿。我昔挟策去，排云叫天扉。胸中一万字，五色云锦辉。当时一出真堪重，直欲擎天架梁栋。何知匠石匪奇工，缩手旁观不能用。归来巢云入云中，翩然解组凌飞鸿。风流酷似孟夫子，孤高不减庐山翁。朝看松上云，暮抚云下松。云开绝壁倚翠色，蜿蜒千尺蟠虬龙。怡情爱此云松好，金粉堆香晴不扫。怒涛翻壑泻长空，老鹤一声山月小。此时抱云松下眠，红尘不到心悠然。梦回散发一长啸但见，白云万顷秋无边。君不见长安重桃李，卖松入市难求利。又不见孤云离海东，漠漠还山寻旧踪。云飞无心任舒卷，松劲有节欺霜风。悠扬不学肤寸合，偃蹇岂与群芳同。长材辜负廊庙器，大志蹉跎霖雨功。白衣苍狗自千变，何年十八君为公。
松月图
作者：童轩
朝代：明

少日曾期十八公，可堪垂老尚飞蓬。而今远塞看图画，斜月西风似梦中。
松泉云壑图
作者：童轩
朝代：明

长风吹云度涧壑，上有千尺青松枝。飞泉百折走其下，倒影欲赴蜿蜒垂。秋空月白群籁寂，翠涛隐隐生涟漪。天生神物自奇拔，肯与灌木争荣萎。盘根错节饱霜雪，却忆移种徂徕时。茑萝翳翳若缠缚，服食未许餐流脂。政如蛟龙卧岩穴，飞腾有待雷雨期。又如大臣值国难，冠剑廷立相扶持。紫鳞乾涩裂苔藓，屈铁交错排旌麾。信知磈砢始生怪，不怪岂易知其奇。明堂屡建不收用，无乃材大难为施。良工笔挽造化力，满纸图出烟云姿。王生雪蕉竟何谓，萧郎雨竹空离披。何如此图神且古，古称韦偃真其师。李侯持之索题句，我见百色生须眉。安能为君一叱起，毋令偃蹇荒山陲。
柳枝词
作者：童轩
朝代：明

千丝万缕画楼前，摇曳东风舞翠烟。试问长年能送客，何如系住别离船。
梨花
作者：童轩
朝代：明

一种精神分外奇，肯同桃杏炫秾姿。春香小店年年酒，月冷閒庭夜夜诗。一枕暖云莺唤晓，满帘晴雪燕来时。洗妆最惜春风面，粉褪香残欲怨谁。
樵乐生
作者：童轩
朝代：明

举世汨声利，君若了不关。孰知天性真，乃在樵斧间。秋晴微雨歇，黄叶漫空山。长歌入幽谷，无营心自閒。朝俱白云往，暮随飞鸟还。怡然得至乐，俯仰真无惭。富贵蚁穴梦，功名蜗角叹。何如一束薪，去取谅非难。划然动长啸，六合清风寒。
次韵李商隐无题
作者：童轩
朝代：明

窗掩蝉纱怯晚风，刺桐垂影曲房东。自怜燕谷无春到，谁信蓝桥有路通。药玉杯擎鹦鹉绿，团金带束荔枝红。十年一觉繁华梦，羞见青铜两鬓蓬。梦断行云会晤难，翠壶银箭漏初残。小衾捲绣香犹在，团扇题情墨未乾。满院落花春事晚，一庭芳草雨声寒。机中几字回文锦，安得夫君一笑看。梨花满地月明来，虚听宫车响若雷。绠断银瓶难再续，锁开金钥又空回。行云谩想高唐梦，咏絮谁怜谢韫才。莫把春心比香灺，等閒篝下冷成灰。花暗芳尘忆旧踪，巧莺帘外度歌钟。绯罗袜衬双钩细，金缕衣薰百和浓。露冷云廊吟桂叶，月明水殿看芙蓉。而今往事浑难省，愁绝巫山十二重。
次韵李商隐无题
作者：童轩
朝代：明

飘飘身世一虚舟，去住还应作远犹。事业有时能破蔡，功名无意愿封留。牛羊落日三山路，鸿雁西风二水秋。怅望不胜频吊古，故乡何日大刀头。
次韵李商隐无题·其一
作者：童轩
朝代：明

窗掩蝉纱怯晚风，刺桐垂影曲房东。自怜燕谷无春到，谁信蓝桥有路通。药玉杯擎鹦鹉绿，团金带束荔枝红。十年一觉繁华梦，羞见青铜两鬓蓬。
次韵李商隐无题·其三
作者：童轩
朝代：明

梨花满地月明来，虚听宫车响若雷。绠断银瓶难再续，锁开金钥又空回。行云谩想高唐梦，咏絮谁怜谢韫才。莫把春心比香灺，等閒篝下冷成灰。
次韵李商隐无题·其二
作者：童轩
朝代：明

梦断行云会晤难，翠壶银箭漏初残。小衾捲绣香犹在，团扇题情墨未乾。满院落花春事晚，一庭芳草雨声寒。机中几字回文锦，安得夫君一笑看。
次韵李商隐无题·其四
作者：童轩
朝代：明

花暗芳尘忆旧踪，巧莺帘外度歌钟。绯罗袜衬双钩细，金缕衣薰百和浓。露冷云廊吟桂叶，月明水殿看芙蓉。而今往事浑难省，愁绝巫山十二重。
次韵杨内翰宾筵留咏二首
作者：童轩
朝代：明

马首黄尘十丈飞，蓝袍今已化缁衣。相过只有扬雄宅，几共谈经坐夕晖。木落亭皋白露凉，萧萧秋意近重阳。小楼客去浑无事，唯有寻诗镇日忙。
次韵杨内翰宾筵留咏二首·其一
作者：童轩
朝代：明

马首黄尘十丈飞，蓝袍今已化缁衣。相过只有扬雄宅，几共谈经坐夕晖。
次韵杨内翰宾筵留咏二首·其二
作者：童轩
朝代：明

木落亭皋白露凉，萧萧秋意近重阳。小楼客去浑无事，唯有寻诗镇日忙。
次韵沈石田见赠之作
作者：童轩
朝代：明

不逐夔龙到凤墀，诗名藉藉满天涯。鸡林有价时争售，狗监无人世谩知。春草池塘回谢梦，秋兰堂户思湘累。那堪别后同明月，千里关山不尽思。
次韵翰林周尧佐先生咏雪禁体
作者：童轩
朝代：明

一夜随风缀远林，万条僵树尽森森。湿欺渔叟蓑衣重，寒入诗人布被深。江浦烟云藏冻蛰，野田桑柘噪饥禽。闭门尽日相知少，呵笔西斋只自吟。同云一色灏皑皑，地面平铺不见苔。万树恰如花片落，八窗浑似雨声来。迢迢竹径朝初扫，寂寂柴门午未开。谩说长安有贫者，不知何处是春台。高阜棱层下坎平，望中银汉觉虚明。当窗不辨青松色，近水惟闻折竹声。无数鸥群眠浅渚，一行雁字迹高城。吟窝此景须增价，纸帐围屏分外清。风搅长空乱似麻，疏疏密密遍天涯。气清顿觉诗怀爽，寒破方知酒力加。百亩田畴年可卜，孤舟蓑笠趣偏嘉。夜窗一片松梢堕，惊起巢林几点鸦。灏气瀰漫六合同，半兼寒雨半随风。连朝流水成新冻，一夜青山失旧峰。广野兔迷高下窟，长途人断去来踪。渔村僧舍无边景，都入先生赋咏中。非沙非屑迥无尘，六出天然剪刻新。积路崎岖妨过客，扑窗撩乱恼吟人。看来楼阁疑铺画，飞入园林似放春。酒伴高阳尽凋落，小炉榾柮自堪亲。片片飞来影半潜，润回阳脉底须嫌。樽空谩用春衣典，炉冷频将宿火添。带雨缤纷轻着砌，傍人零乱巧穿帘。也知内翰多清兴，愧我徒将剩馥沾。结阵凝团乱拂衣，即看突兀碍林扉。金牛去后埋空岭，黄鹤飞来失钓矶。几处笙歌方沸郁，数村烟火正依稀。蹇驴破帽长安客，日暮冲寒尚未归。
次韵翰林周尧佐先生咏雪禁体·其一
作者：童轩
朝代：明

一夜随风缀远林，万条僵树尽森森。湿欺渔叟蓑衣重，寒入诗人布被深。江浦烟云藏冻蛰，野田桑柘噪饥禽。闭门尽日相知少，呵笔西斋只自吟。
次韵翰林周尧佐先生咏雪禁体·其七
作者：童轩
朝代：明

片片飞来影半潜，润回阳脉底须嫌。樽空谩用春衣典，炉冷频将宿火添。带雨缤纷轻着砌，傍人零乱巧穿帘。也知内翰多清兴，愧我徒将剩馥沾。
次韵翰林周尧佐先生咏雪禁体·其三
作者：童轩
朝代：明

高阜棱层下坎平，望中银汉觉虚明。当窗不辨青松色，近水惟闻折竹声。无数鸥群眠浅渚，一行雁字迹高城。吟窝此景须增价，纸帐围屏分外清。
次韵翰林周尧佐先生咏雪禁体·其二
作者：童轩
朝代：明

同云一色灏皑皑，地面平铺不见苔。万树恰如花片落，八窗浑似雨声来。迢迢竹径朝初扫，寂寂柴门午未开。谩说长安有贫者，不知何处是春台。
次韵翰林周尧佐先生咏雪禁体·其五
作者：童轩
朝代：明

灏气瀰漫六合同，半兼寒雨半随风。连朝流水成新冻，一夜青山失旧峰。广野兔迷高下窟，长途人断去来踪。渔村僧舍无边景，都入先生赋咏中。
次韵翰林周尧佐先生咏雪禁体·其八
作者：童轩
朝代：明

结阵凝团乱拂衣，即看突兀碍林扉。金牛去后埋空岭，黄鹤飞来失钓矶。几处笙歌方沸郁，数村烟火正依稀。蹇驴破帽长安客，日暮冲寒尚未归。
次韵翰林周尧佐先生咏雪禁体·其六
作者：童轩
朝代：明

非沙非屑迥无尘，六出天然剪刻新。积路崎岖妨过客，扑窗撩乱恼吟人。看来楼阁疑铺画，飞入园林似放春。酒伴高阳尽凋落，小炉榾柮自堪亲。
次韵翰林周尧佐先生咏雪禁体·其四
作者：童轩
朝代：明

风搅长空乱似麻，疏疏密密遍天涯。气清顿觉诗怀爽，寒破方知酒力加。百亩田畴年可卜，孤舟蓑笠趣偏嘉。夜窗一片松梢堕，惊起巢林几点鸦。
次韵邹允达怀仙吟十首
作者：童轩
朝代：明

松花酒熟泼银缸，邀得群仙醉石窗。十二阑干秋色静，笛声吹断落梅腔。雾閤云窗蘸碧虚，黄梁枕上梦蘧蘧。鹤翻松露无人到，近得麻姑一纸书。山拥芙蓉面面开，红尘元自隔丹台。洞箫一曲云间下，知是群仙跨鹤来。六铢衣上绣云轻，月下时时奏五英。回笑人间儿女梦，红尘一枕不分明。银浦流云夜气澄，蟾光碾出一轮冰。步虚坛上瞻星斗，翠壑丹崖几万层。星冠鹤氅自翩翩，名注玄都作散仙。不用金茎承沆瀣，黄精芝草满丹田。瑶玉山前奏凤箫，彩云飞佩下松乔。夜深惊起潜蛟听，石涧星河影动摇。西华峰头月影高，琼花香雾湿金袍。呼僮旋劈麒麟脯，一曲南飞醉碧桃。勾陈树底醉流霞，果列金樱饭熟麻。鸡犬数声春色暮，一溪流水汎桃花。蟠桃红熟紫芝香，共酌元洲九酝觞。醉后山窗秋寂寂，神游还到白云乡。
次韵邹允达怀仙吟十首·其一
作者：童轩
朝代：明

松花酒熟泼银缸，邀得群仙醉石窗。十二阑干秋色静，笛声吹断落梅腔。
次韵邹允达怀仙吟十首·其七
作者：童轩
朝代：明

瑶玉山前奏凤箫，彩云飞佩下松乔。夜深惊起潜蛟听，石涧星河影动摇。
次韵邹允达怀仙吟十首·其三
作者：童轩
朝代：明

山拥芙蓉面面开，红尘元自隔丹台。洞箫一曲云间下，知是群仙跨鹤来。
次韵邹允达怀仙吟十首·其九
作者：童轩
朝代：明

勾陈树底醉流霞，果列金樱饭熟麻。鸡犬数声春色暮，一溪流水汎桃花。
次韵邹允达怀仙吟十首·其二
作者：童轩
朝代：明

雾閤云窗蘸碧虚，黄梁枕上梦蘧蘧。鹤翻松露无人到，近得麻姑一纸书。
次韵邹允达怀仙吟十首·其五
作者：童轩
朝代：明

银浦流云夜气澄，蟾光碾出一轮冰。步虚坛上瞻星斗，翠壑丹崖几万层。
次韵邹允达怀仙吟十首·其八
作者：童轩
朝代：明

西华峰头月影高，琼花香雾湿金袍。呼僮旋劈麒麟脯，一曲南飞醉碧桃。
次韵邹允达怀仙吟十首·其六
作者：童轩
朝代：明

星冠鹤氅自翩翩，名注玄都作散仙。不用金茎承沆瀣，黄精芝草满丹田。
次韵邹允达怀仙吟十首·其十
作者：童轩
朝代：明

蟠桃红熟紫芝香，共酌元洲九酝觞。醉后山窗秋寂寂，神游还到白云乡。
次韵邹允达怀仙吟十首·其四
作者：童轩
朝代：明

六铢衣上绣云轻，月下时时奏五英。回笑人间儿女梦，红尘一枕不分明。
止言
作者：童轩
朝代：明

世方喧利口，聒聒了不休。圣教贵无言，之汝欲何求。吾观夸毗子，肤险良可羞。大易著明训，括囊无怨尤。
步虚词
作者：童轩
朝代：明

雾閤深深客到稀，闲花绣满碧苔衣。几回奏罢瑶台简，控得金虬月下归。
江南曲
作者：童轩
朝代：明

桃花斑斑落红雨，玉缸春酒浓如乳。吴姬白纻裁舞衣，一曲娇歌少年子。江头日晚停商舶，众中金多为上客。当垆一斗沽十千，引满红螺吸明月。杯空月落江水寒，劝君且宿茱萸湾。迟明大艑挂帆去，千里烟波伤玉颜。
江行小景二首
作者：童轩
朝代：明

一江烟水绿如罗，蘋末凉风起白波。何处扁舟归去急，满篷残雨夕阳多。浦口风回浪拍沙，天涯行客正思家。归舟疑是洪都晚，孤鹜低飞带落霞。
江行小景二首·其一
作者：童轩
朝代：明

一江烟水绿如罗，蘋末凉风起白波。何处扁舟归去急，满篷残雨夕阳多。
江行小景二首·其二
作者：童轩
朝代：明

浦口风回浪拍沙，天涯行客正思家。归舟疑是洪都晚，孤鹜低飞带落霞。
池上夜坐
作者：童轩
朝代：明

池上微雨收，凉月吐空谷。萧萧败垣柳，疏影覆我屋。草深蛤争鸣，荷折鹭惊宿。偶此遂闲情，居然忘宠辱。
沔县道傍见民舍偶作
作者：童轩
朝代：明

几家同住一孤村，绿树团阴半掩门。莫道野人生事少，晓晴篱落散鸡豚。
沙木和驿壁间二仙传道图儗定襄郭公作
作者：童轩
朝代：明

蓬莱之山渺何许，中有仙人聚如蚁。云深路远不可致，遂令方士神其理。神其理，玄且幽，刀圭一粒人争求。宁知天地尚有尽，茫茫万物皆浮沤。人生匪金石，焉能形独留。区区学仙子，笑杀东家丘。瑶池桃实竟何物，可怜王母萧飒蛾眉秋。空闻驭黄鹤，不见来青牛。丹砂卒难转，白雪忽满头。君不见少翁栾大骨已朽，茂陵松柏悲风吼。
沧浪深隐卷为贵阳林都阃题
作者：童轩
朝代：明

百战功成已白头，沧浪深处足夷犹。晚风啼鸟花连屋，春雨浮鸥水满洲。地远不牵荣辱梦，身闲羞中利名钩。几回鼓枻烟波上，傲杀元勋十八侯。
波金联句
作者：童轩
朝代：明

扁舟江岸泊，晓日正曈昽。曙色分馀霭，波痕涨远荭。川原缭绕动，晴影逶迤笼。滉漾丹霞散，熹微火剂融。漫流惊跃冶，倒漾饮垂虹。皱縠挼红茜，祥光㶷镜铜。桃花流片片，萍实泛溶溶。漪细萦缲缕，澜分叠綵绒。龙宫呈锦丽，鲛室迸珠红。刍绿蒲萄滑，江青柳线茸。暖云蒸荔子，秋水浸夫容。甲缝金鳞动，葳蕤宝髻松。画屏张孔雀，罗带刺虬龙。星象天梯下，河潢斗府通。棚山鳌结綵，机杼凤飞空。丽水珍堪拟，荥河瑞颇同。支旗相荡目，冠佩尽朝宗。旧绣天吴拆，明妆越女从。影涵歌扇小，凉渍舞衣浓。漫说然犀怪，还惊驾海雄。推敲诗易得，镂刻画难工。绛蜡烧屏外，红螺吸月中。钟期思复铸，嵇氏恨难镕。水母丝偏脆，周郎炬已攻。自惭文燄狭，千里载孤篷。
流河
作者：童轩
朝代：明

早发流河路，西风岁晏时。白烟连远戍，黄叶下高枝。野老趋乡集，渔郎祀水祠。太平风土好，随处乐雍熙。
浪花
作者：童轩
朝代：明

不用天边带露栽，只凭风信几番催。一枝才见逶迤动，万朵俄惊顷刻开。湓浦秋容和雨乱，镜湖春色逐人来。分明一幅西川锦，安得并刀为剪裁。
清明书感
作者：童轩
朝代：明

两年作县越江湄，回首乡关未得归。华发又惊佳节换，青云堪叹故交稀。山村细雨梨花发，茅屋东风燕子飞。潦倒不须嗟薄宦，且将樽酒送斜晖。
清河
作者：童轩
朝代：明

日暮劳行役，官河驻短篷。渔灯寒照水，牧笛夜吹风。缺月斜窗入，流云极浦通。不堪吟望断，天外叫孤鸿。
清浪道中书事
作者：童轩
朝代：明

山青露处乱云飞，目极遥空半落晖。关映晚霞红片片，水临春树绿依依。闲鸥睡傍渔舟小，倦马归愁客路微。蛮洞有楼高寨远，病多时复更歔欷。
渔者
作者：童轩
朝代：明

一叶扁舟里，萧条生计微。犬依茶灶卧，鸥逐钓丝飞。不识功名路，浑忘宠辱机。溪头新水绿，欸乃日忘归。
渡江二首
作者：童轩
朝代：明

维扬江上片帆开，沙净云闲露碧苔。万顷无尘浑似镜，青山一带逐人来。长江天堑古今同，控引东南地势雄。几度桃花三月雨，锦云翻浪化鱼龙。
渡江二首·其一
作者：童轩
朝代：明

维扬江上片帆开，沙净云闲露碧苔。万顷无尘浑似镜，青山一带逐人来。
渡江二首·其二
作者：童轩
朝代：明

长江天堑古今同，控引东南地势雄。几度桃花三月雨，锦云翻浪化鱼龙。
湖口夜泊
作者：童轩
朝代：明

江水汇为泽，瀰漫深万丈。山寺晚钟鸣，湖心明月上。
湖海壮游卷为高仲显题
作者：童轩
朝代：明

不愿功名竹帛垂，半生踪迹走天涯。蛾眉亭下维舟夜，燕子楼前对酒时。高节不殊东汉士，行囊唯贮盛唐诗。相逢笑我为官累，两鬓苍浪半欲丝。
湘灵鼓瑟辞
作者：童轩
朝代：明

若有人兮江之中。竹萧萧兮水溶溶。鹧鸪啼兮欲雨，猿狖啸兮生风。翩灵旗兮来下云，和作兮三终。望九疑兮烟濛濛。声泠泠兮意何穷。渺翠华兮何许，独江上兮青峰。
滇南即事
作者：童轩
朝代：明

自昔梁州域，西南路尽通。碧鸡名岫远，金马故关雄。罗妇裙花布，蒲蛮臂柘弓。圣恩同覆载，处处乐时丰。谩说滇南俗，人民半杂夷。管弦春社早，灯火夜街迟。问岁占鸡骨，禳凶瘗虎皮。輶车巡历处，时听语侏离。万山藏古寨，六诏杂诸蛮。僰女头笼帽，蕃僧耳坠环。啖蛇传土俗，屠犬祀神奸。更有西戎种，轻生赋性顽。老稚毡为服，侏离语更哗。汤池皆可浴，石鼓不堪挝。土产饶山锡，官租半海？。信知南地暖，常吐四时花。
滇南即事·其一
作者：童轩
朝代：明

自昔梁州域，西南路尽通。碧鸡名岫远，金马故关雄。罗妇裙花布，蒲蛮臂柘弓。圣恩同覆载，处处乐时丰。
滇南即事·其三
作者：童轩
朝代：明

万山藏古寨，六诏杂诸蛮。僰女头笼帽，蕃僧耳坠环。啖蛇传土俗，屠犬祀神奸。更有西戎种，轻生赋性顽。
滇南即事·其二
作者：童轩
朝代：明

谩说滇南俗，人民半杂夷。管弦春社早，灯火夜街迟。问岁占鸡骨，禳凶瘗虎皮。輶车巡历处，时听语侏离。
滇南即事·其四
作者：童轩
朝代：明

老稚毡为服，侏离语更哗。汤池皆可浴，石鼓不堪挝。土产饶山锡，官租半海？。信知南地暖，常吐四时花。
滇南即事·其四
作者：童轩
朝代：明
体裁：五言律诗

老稚毡为服，侏离语更哗。汤池皆可浴，石鼓不堪挝。土产饶山锡，官租半海�。信知南地暖，常吐四时花。
滇城早秋有怀沈启南
作者：童轩
朝代：明

远塞风烟接海陬，萧条踪迹此淹留。西风黄叶填沙岸，落日青山绕郡楼。孤馆不眠惟听雨，异乡多病厌逢秋。何因共醉吴门酒，一洗胸中万斛愁。
漾备早行
作者：童轩
朝代：明

流水黠曲响，乱山重叠横。行行天欲曙，立马看云生。
漾备道中
作者：童轩
朝代：明

十载驰驱不暂休，乂衔君命到南陬。凉蝉细雨疏槐晚，疲马西风落叶秋。万里有家恒作客，一官多累谩成忧。平生事业知何在，孤负沧浪旧钓舟。
点苍山
作者：童轩
朝代：明

点苍山色何奇哉，芙蓉朵朵天边开。嶙峋直上九千仞，下视群岫皆蓓蕾。夸娥不能移，巨灵不能劈。南风十日吹不平，但见云开横铁壁。琪花瑶草四时闲，幽致彷佛非人间。千年老雪消不尽，龙湫六月生阴寒。我欲乘风升绝顶，倒控苍虬凌倒景。黄鹤仙人招不来，目断蓬莱五云境。
燕歌行赠徐七遵诲
作者：童轩
朝代：明

黑云黯霮阴山北，跨马长征杀胡贼。腰间宝剑悬吴钩，寒光闪烁青莲色。一从仗剑出萧关，几载风尘澒洞间。铁甲战酣青海月，羽书飞捷白狼山。论功自合分茅土，犹向军前朝沐雨。可怜白首困穷荒，虎帐何人日歌舞。满地腥风血色腓，轮台万里居人稀。胡儿吹笛朝出塞，壮士横戈夜突围。从戎却念辞家久，数奇尚落他人后。一声寒角秋风鸣，望乡几度频搔首。男儿离别何足叹，才器如君世稀有。阃外会有推毂时，肘后黄金印如斗。玉门胡骑去纷纷，更上燕然勒大勋。君不见匈奴多系颈，至今犹说卫将军。
猛虎行
作者：童轩
朝代：明

长林白日暮，凄风起山城。猛虎初负嵎，狰狞谁敢撄。狐狸左右窜，父子逐逐行。磨牙若张戟，掉尾如树旌。虎行不可近，虎怒能咥人。吁嗟冯妇慎勿轻，古今谁是裴将军。
玉泉
作者：童轩
朝代：明

樟山何有，有玉有泉。亦白其色，亦澄其源。温温君子，既洁且贞。挠之弗浊，磨而不磷。人亦有言，儒为席珍。德既方止，亦既章止。圭瓒黄流，庶几将止。维此懿德，不息则久。借曰未试，亦既尔有。苟或不臧，鲜不愧负。抵鹊是弃，濯足自取。尚慎旃哉，俾遗尔后。
琴轩为同乡聂典史题
作者：童轩
朝代：明

退食自莲幕，鸟下吏人散。绿槐初霁雨，高轩正萧爽。焚香理吾琴，襟抱绝尘坱。凄凄鸾鹤吟，飒飒松风响。春陇雉登木，晓日牛鸣盎。孤臣抱幽怨，壮士歌慨慷。泠然会深趣，千古心独往。师涓不复作，雅调竟谁赏。愿为南风诗，排云献天上。
瓜步洲
作者：童轩
朝代：明

青山万古色，流水一江云。远寺钟声早，迢迢月下闻。
田家杂兴
作者：童轩
朝代：明

东风扇微和，百草萋以绿。林间仓鹒鸣，正尔春景燠。田夫喜春到，相率殖嘉谷。时雨夜来过，新苗青簇簇。老翁负薪回，稚子饭黄犊。幸逢官府闲，近日少徭役。努力事耕耘，毋为饿空谷。步履出东郭，南风溪午时。偶来松树下，伫立澹忘机。野老见我至，情亲语依依。桑柔蚕已浴，麦深雉初飞。俯仰玩物理，逍遥咏而归。寄谢王良子，虚名徒尔为。田家无外求，所愿营一饱。今秋幸少丰，处处熟禾稻。租赋输官仓，里胥夜不到。张筵会宾朋，鸡黍杂梨枣。相对陶一觞，颓然玉山倒。茆檐冬日晴，怀抱良不恶。柴门昼始开，鸡犬散篱落。今朝无客至，妇子相聚乐。床头熟新酒，聊复共斟酌。高歌亦自慰，焉知死沟壑。
田家杂兴·其一
作者：童轩
朝代：明

东风扇微和，百草萋以绿。林间仓鹒鸣，正尔春景燠。田夫喜春到，相率殖嘉谷。时雨夜来过，新苗青簇簇。老翁负薪回，稚子饭黄犊。幸逢官府闲，近日少徭役。努力事耕耘，毋为饿空谷。
田家杂兴·其三
作者：童轩
朝代：明

田家无外求，所愿营一饱。今秋幸少丰，处处熟禾稻。租赋输官仓，里胥夜不到。张筵会宾朋，鸡黍杂梨枣。相对陶一觞，颓然玉山倒。
田家杂兴·其二
作者：童轩
朝代：明

步履出东郭，南风溪午时。偶来松树下，伫立澹忘机。野老见我至，情亲语依依。桑柔蚕已浴，麦深雉初飞。俯仰玩物理，逍遥咏而归。寄谢王良子，虚名徒尔为。
田家杂兴·其四
作者：童轩
朝代：明

茆檐冬日晴，怀抱良不恶。柴门昼始开，鸡犬散篱落。今朝无客至，妇子相聚乐。床头熟新酒，聊复共斟酌。高歌亦自慰，焉知死沟壑。
田舍杂咏五首为梅庄诸处士赋
作者：童轩
朝代：明

名庄浑似习家园，绿树阴阴静掩门。昨夜溪南春水涨，芹丝香处有河豚。十角黄牛二顷田，新秧蔟蔟遍郊阡。卧龙老去无人问，春雨躬耕又几年。不放渔舟觅水源，绕溪花竹自成村。青山遮断红尘路，只有诗僧日款门。载酒看山湖上归，西风吹冷薜萝衣。水田刈尽云千顷，无数牛羊草正腓。古梅千树半开残，流水空山雪正寒。花下有人恒闭户，一生清操到袁安。
田舍杂咏五首为梅庄诸处士赋·其一
作者：童轩
朝代：明

名庄浑似习家园，绿树阴阴静掩门。昨夜溪南春水涨，芹丝香处有河豚。
田舍杂咏五首为梅庄诸处士赋·其三
作者：童轩
朝代：明

不放渔舟觅水源，绕溪花竹自成村。青山遮断红尘路，只有诗僧日款门。
田舍杂咏五首为梅庄诸处士赋·其二
作者：童轩
朝代：明

十角黄牛二顷田，新秧蔟蔟遍郊阡。卧龙老去无人问，春雨躬耕又几年。
田舍杂咏五首为梅庄诸处士赋·其五
作者：童轩
朝代：明

古梅千树半开残，流水空山雪正寒。花下有人恒闭户，一生清操到袁安。
田舍杂咏五首为梅庄诸处士赋·其四
作者：童轩
朝代：明

载酒看山湖上归，西风吹冷薜萝衣。水田刈尽云千顷，无数牛羊草正腓。
画松
作者：童轩
朝代：明

曾是陶公手种来，山中风雨老莓苔。伫看贡入明堂用，还似当年宰相才。
癸巳岁予齿四十九矣宦绩无成道德日负怅然有感因作
作者：童轩
朝代：明
体裁：七言律诗

久客怀归尚未归，半生尘土涴征衣。买臣每叹行年困，伯玉空知往事非。春雨又苏边地草，秋风应老故山薇。太平时世身难补，会向沧江问钓矶。
癸未八月滥竽礼闱文衡同事杨维新先生有诗见及用韵和之
作者：童轩
朝代：明

重帘阒寂似深闺，黔技何堪一试蹄。多士昂藏将得隽，五经模印细分题。龙蛇夜阵戈声肃，风露秋堂烛影低。明日春官奏桃李，榜花联采灿文奎。五星群聚夜堂明，精鉴何惭月旦评。利颖喜从囊底出，良材时向爨中鸣。纸屏淅淅秋声早，苇箔萧萧月色晴。应想白袍如鹄立，几年门下望衡平。
癸未八月滥竽礼闱文衡同事杨维新先生有诗见及用韵和之·其一
作者：童轩
朝代：明

重帘阒寂似深闺，黔技何堪一试蹄。多士昂藏将得隽，五经模印细分题。龙蛇夜阵戈声肃，风露秋堂烛影低。明日春官奏桃李，榜花联采灿文奎。
癸未八月滥竽礼闱文衡同事杨维新先生有诗见及用韵和之·其二
作者：童轩
朝代：明

五星群聚夜堂明，精鉴何惭月旦评。利颖喜从囊底出，良材时向爨中鸣。纸屏淅淅秋声早，苇箔萧萧月色晴。应想白袍如鹄立，几年门下望衡平。
癸未大礼庆成锡宴
作者：童轩
朝代：明

蓬莱阁下庆成时，佳气葱葱霭玉墀。千载风云光禄宴，两轮日月太常旗。香飘黼扆瞻龙御，乐奏箫韶听凤仪。青琐小臣无寸补，载歌天保祝皇釐。
登五华寺戒上人楼
作者：童轩
朝代：明

乘闲时倚远公楼，一段风烟豁醉眸。山色遥连梁岳晚，潮声初涌海门秋。酒旗城郭西风急，禾黍人家夕照收。莫怪吟馀重回首，五云东北是神州。
登内相素轩公聚景楼
作者：童轩
朝代：明

高架城楼远市暄，满前风景似桃源。斜阳语燕晴穿巷，流水浮鸥日到门。四面青山都近屋，一林黄叶半依村。几陪内相叨清宴，却笑山翁醉习园。
登甘露寺多景楼
作者：童轩
朝代：明

一上高楼望眼醒，无边风景入诗扃。水连天去萦回白，山过江来远近青。秋草蝶飞全晋地，斜阳人语向吴亭。吟馀却爱空门趣，松下僧翻贝叶经。
白沙民舍
作者：童轩
朝代：明

初日照林扉，山深客到稀。柳溪莺独啭，麦陇雉双飞。少妇提筐出，中男荷畚归。盛时征赋少，生事莫嫌微。
瞿谷图
作者：童轩
朝代：明

性慧能言异众毛，云霄千里路劳劳。绿杨枝上东风软，却笑群飞燕雀高。
砖河
作者：童轩
朝代：明

夜泊砖河驿，乡山此地赊。朔云低度雁，关树冷啼鸦。宦况忧来薄，羁怀病后加。不堪归梦断，明月满天涯。
禄膘驿和祝廷瑞侍御壁间诗韵
作者：童轩
朝代：明

京国云山远，悠悠入梦思。频年縻薄宦，何日是归期。鱼雁音书杳，风霜道路迟。窗前残月白，起视夜何其。
禽言四首·其一
作者：童轩
朝代：明

阿哥阿嫂，兄弟而今俱已老。斗粟从来尚可舂，慎勿阋墙竞些小，阿哥阿嫂。苦苦苦苦，避却苍鹰逢乳虎。年年剥削无了期，那得官中生卓鲁，苦苦苦苦。养蚕忙，阿姑携筥妇采桑。蚕老作茧姑勿喜，官绢正输三丈强，养蚕忙。急急聒，号寒啼饥难过活。卖田且了今年租，辛苦来年只佣作，急急聒。
禽言四首·其三
作者：童轩
朝代：明
体裁：乐府曲辞

养蚕忙，阿姑携筥妇采桑。蚕老作茧姑勿喜，官绢正输三丈强，养蚕忙。
禽言四首·其二
作者：童轩
朝代：明
体裁：乐府曲辞

苦苦苦苦，避却苍鹰逢乳虎。年年剥削无了期，那得官中生卓鲁，苦苦苦苦。
禽言四首·其四
作者：童轩
朝代：明
体裁：乐府曲辞

急急聒，号寒啼饥难过活。卖田且了今年租，辛苦来年只佣作，急急聒。
禽言四首其一
作者：童轩
朝代：明
体裁：乐府曲辞

阿哥阿嫂，兄弟而今俱已老。斗粟从来尚可舂，慎勿阋墙竞些小，阿哥阿嫂。
秋夕有感
作者：童轩
朝代：明

身世相违似陆沈，鬓边频见二毛侵。西风吹破还家梦，一夜寒螀伴苦吟。
秋暮至曲靖
作者：童轩
朝代：明

故乡何处是并州，万里关山不断愁。野馆夕阳人独立，边城秋色水空流。宦情每愧陶弘景，客况何如马少游。一夜西风吹梦破，归心遥寄楚江头。
秋月行司有成
作者：童轩
朝代：明

几年谪宦走天涯，镜里西风两鬓丝。山馆月明鸡唱去，海天云冷雁书迟。半生事业交穷日，万里关山客倦时。愁绝小窗残梦断，子规啼上最高枝。
秋江晚眺图为曹宪副廷彰题
作者：童轩
朝代：明

金门画史小李徒，何年写此秋江图。斜阳杳杳下林杪，隔岸几点青山孤。时当深秋八九月，红叶似锦烟中铺。清霜萧萧悴高柳，浅水猎猎涵疏蒲。茅亭一个傍山麓，人迹不到堆寒芜。就中岂无高尚者，皓首甘作林泉枯。江头二客久不去，气岸颇似黄与苏。抱琴何处觅知己，矫首眺望仍踟蹰。矶边舴艋差可渡，似欲放浪为欢娱。水清沙白秋正肃，佳趣彷佛君山湖。断霞留影带残雨，连雁欲下相惊呼。前村有酒可剩酤，亦有巨口淞江鲈。江山若此岂易得，览胜不来空负吾。望中疑是尚书宅，青红楼阁相萦纡。书声隐隐起林壑，剑气烨烨腾天衢。年登百顷刈云子，岁晚千头收木奴。地灵岂徒富物产，人才项背无时无。凤池乌府相照耀，山川钟秀信不诬。君家世业有如此，辋川赤壁焉能逾。何时许我载轻舸，与君汗漫直上寻蓬壶。
秋闺咏别
作者：童轩
朝代：明

相见更何晚，相思良独悲。红颜奉巾帚，白发遗路岐。别来曾几何，霜露忽凄其。仰见明月光，众星罗参差。熠耀已宵飞，蟋蟀鸣庭闱。感之不成寐，泪下那可挥。西风吹罗幕，念子寒无时。岂不盛娇爱，知者当为谁。愿君崇令德，努力爱容辉。弃捐勿复道，沉忧令人老。
积雨青阳道中
作者：童轩
朝代：明

淅沥连朝雨，驱驰道路中。泥深愁没马，草满畏飞蠓。重雾山含毒，惊湍石漱风。已将身许国，何敢怨途穷。
空山辞
作者：童轩
朝代：明

峨峨兮山青。片片兮云生。惨疏烟兮古道，澹斜日兮边城。边城兮多山，崎岖兮行难。枳花兮秋晚，槲叶兮风寒。饥猿兮号林，络纬兮凄吟。忆乡关兮何处，重回首兮伤心。
竹堋口
作者：童轩
朝代：明

君住竹堋口，妾家桃花津。来往不相识，青山应笑人。
竹枝词
作者：童轩
朝代：明
体裁：词

郎为功名走九州，妾愁日夜在心头。无因得似白鸥鸟，随著郎舟到处游。
竹枝辞
作者：童轩
朝代：明

家住东吴白石矶，门前春水浣罗衣。朝来系著木兰棹，闲看鸳鸯作队飞。石头城外是江滩，滩上行舟候潮难。潮信有时还又至，郎舟一去几时还。油壁寻芳拂翠蛾，春衫半臂试轻罗。海棠花娇香不露，遮莫狂蜂蛱蝶多。劝郎切莫上巫峰，劝郎切莫往临邛。临邛少妇解留客，巫山峰高云雨浓。山桃花开红更红，朝朝愁雨又愁风。花开花谢难相见，春色无边愁杀侬。蜀江西来一带长，江水无波镜面光。长恨人心不如水，等闲好恶最难量。西湖荷叶翠盈盈，露重风多荡漾轻。荷叶团团比侬意，露珠不定似郎情。劝郎水底莫铺绵，劝郎石上莫栽莲。水底铺绵绵易烂，石上栽莲根不坚。
竹枝辞·其一
作者：童轩
朝代：明

家住东吴白石矶，门前春水浣罗衣。朝来系著木兰棹，闲看鸳鸯作队飞。
竹枝辞·其七
作者：童轩
朝代：明

西湖荷叶翠盈盈，露重风多荡漾轻。荷叶团团比侬意，露珠不定似郎情。
竹枝辞·其三
作者：童轩
朝代：明

油壁寻芳拂翠蛾，春衫半臂试轻罗。海棠花娇香不露，遮莫狂蜂蛱蝶多。
竹枝辞·其二
作者：童轩
朝代：明

石头城外是江滩，滩上行舟候潮难。潮信有时还又至，郎舟一去几时还。
竹枝辞·其五
作者：童轩
朝代：明

山桃花开红更红，朝朝愁雨又愁风。花开花谢难相见，春色无边愁杀侬。
竹枝辞·其八
作者：童轩
朝代：明

劝郎水底莫铺绵，劝郎石上莫栽莲。水底铺绵绵易烂，石上栽莲根不坚。
竹枝辞·其六
作者：童轩
朝代：明

蜀江西来一带长，江水无波镜面光。长恨人心不如水，等闲好恶最难量。
竹枝辞·其四
作者：童轩
朝代：明

劝郎切莫上巫峰，劝郎切莫往临邛。临邛少妇解留客，巫山峰高云雨浓。
竹溪书屋卷
作者：童轩
朝代：明
体裁：古风

竹叶萧萧溪水曲，鹧鸪啼断湘烟绿。数椽书屋小于舡，门掩清阴隔尘俗。美人轩车期不来，雅怀杯酒向谁开。琅玕无实凤鸟去，碧云日暮空徘徊。
竹溪书屋卷
作者：童轩
朝代：明

竹叶萧萧溪水曲，鹧鸪啼断湘烟绿。数椽书屋小于船，门掩清阴隔尘俗。美人轩车期不来，雅怀杯酒向谁开。琅玕无实凤鸟去，碧云日暮空徘徊。
竹溪清隐卷为吴昆王益题
作者：童轩
朝代：明

黄陵日暮愁云绿，千顷寒波荡人目。何人笑把金错刀，剪碎湘罗千万束。君家住向东吴东，缩地谁移锦箨龙。春风迸出玉万个，琅玕绕屋声玲珑。羡君习隐溪亭里，时放扁舟渡溪水。掀篷长啸碧云低，一片潇湘响秋雨。归坐幽窗月色凉，红尘不到水云乡。芙蓉风飐翠蛟舞，千尺冰帘摇冷光。颇似求羊散，稍类嵇阮狂。煮茶烧笋幽怀好，拄笏看山清兴长。浩歌淇澳诗，闲倾桑落酒。世间万事等浮沤，两绶通侯不须有。君不见长安甲第连云起，卫霍金张耀朱紫。洞房月夜度歌钟，绮窗晓日听莺语。一朝事异人亦非，苍苔满地客游稀。蟏蛸罥壁虫吟户，废址凄凉对落晖。何如君家旧竹溪，年年清趣乐无涯。花深紫燕巢书屋，波暖银鱼坠钓丝。予生偶被浮名挂，宁堪作吏金门下。卜邻愿借屋头溪，长日钩帘共清话。
答项司厅文祥
作者：童轩
朝代：明

为别岁云莫，相见良未繇。闻君抱新恙，使我增离忧。悲风鸣四野，雨雪正飕飗。如何山阴道，亦有访戴舟。闲居讶空谷，寂寞谁与投。卧听云中鹤，禽鸟有匹俦。知音古昔少，伥焉何所求。思君不能寐，起坐弹吴钩。安得往从之，握手欢相酬。泠然挹清论，庶几无悔尤。
简溪为吏部吴主事题
作者：童轩
朝代：明

溪上幽居敞竹屝，溪边春水净苔衣。吟抄甫里新诗句，坐买严陵旧钓矶。云去青山当户立，雨来白鸟傍人飞。也知习静真成简，游侠无劳问是非。
素行斋为曹司训以宁赋
作者：童轩
朝代：明

至人贵素行，而岂外物慕。儒冠三十秋，曾不殊布素。窗前贮古书，日夕诵且悟。皋比坐谈道，正声起韶濩。时时缀文章，下笔骋迁固。诸生日抠趋，蔼蔼揖风度。苏湖百载馀，今复见矩步。杏坛春日晴，弦歌有深趣。视彼富贵荣，何如草间瓠。不学夸毗子，磬折趋末路。
经沛县怀古
作者：童轩
朝代：明

芒砀山前起白云，龙飞犹忆汉时君。高台芜没西风急，彷佛歌声入耳闻。
结客少年场
作者：童轩
朝代：明

恶少事游侠，结交屠贩儿。轻身重然诺，掉臂无不为。看花夜宿平康里，斗鸡朝入咸阳市。樗蒲一掷百万钱，不数赤丸私夜语。岂不闻荆卿高歌易水寒，西入函关不复还。又不闻聂政持戈刺韩国，刳肠皮面轻生决。古来大侠无代无，紫阳铁笔诛贼徒。丈夫一死贵合义，何必虚将青史污。
结袜子
作者：童轩
朝代：明

大梁公子信陵君，贵介岂比诸侯卿。平生折节能下士，夷门屠市俱成名。信陵一去今千载，开閤平津竟虚待。士风愈下俗愈偷，望履呈身何足怪。笼络纷纷难具陈，私恩桃李满门春。周公吐哺不可见，吁嗟结袜今何人。
维扬吊古
作者：童轩
朝代：明

草没离宫旧路赊，锦帆曾说到天涯。孤城日暮东风急，落尽当年綵树花。
腐儒
作者：童轩
朝代：明

老大乾坤一腐儒，支颐长日叹归与。功名误我难忘国，风雨怀人数寄书。兴入莼鲈秋水远，梦迷蕉鹿夜灯馀。何当解组居林下，曲径穿花驾小车。
自君之出矣
作者：童轩
朝代：明

自君之出矣，愁倚月明中。思君如木叶，黄瘦怯西风。自君之出矣，慵整玉搔头。思君如只雁，孤影下南楼。
自君之出矣·其一
作者：童轩
朝代：明

自君之出矣，愁倚月明中。思君如木叶，黄瘦怯西风。
自君之出矣·其二
作者：童轩
朝代：明

自君之出矣，慵整玉搔头。思君如只雁，孤影下南楼。
自君之出矣其二
作者：童轩
朝代：明
体裁：乐府曲辞

江头浪白烟如织，行舟一去无消息。去年有书在洛中，今年书到上临邛。兰缸昨夜生金粟，今日长安问龟卜。出门不识东与西，游丝落絮随风迷。
自曲靖回至杨林观田家刈穫有成
作者：童轩
朝代：明

輶车至杨林，秋日正卓午。时维九月候，䆉稏满滇土。田家急收穫，处处筑场圃。瓯窭亦满沟，牛载更儿负。筋力诚乃疲，腰背若伛偻。所愿在有秋，不复辞此苦。宁知输官仓，所得遗几许。贫家计口食，岁暮复贷举。因思井田制，百亩什一取。是时人足食，狼戾厌禾稌。呼醪击肥鲜，含哺醉起舞。此乐不复见，使我热衷腑。所冀良有司，善政去苛虎。捍吏不打门，疮孔或少补。作诗告民牧，殷勤为摩抚。
自迤西提学回简曹宪副廷彰
作者：童轩
朝代：明

偶因剡荐误乘骢，行遍滇南障塞中。士习渐看邹鲁盛，提封应比汉唐雄。金笳夜吸榆关月，画帜晴摇渌水风。喜有台端曹宪副，贤劳处处筑儒宫。
舟中杂咏
作者：童轩
朝代：明

买得扁舟稳，浑如米氏船。看山篷屋坐，待月柁楼眠。鸥静偏怡趣，鱼多不论钱。南风十日好，百丈漫须牵。去去朝京国，图书满画船。丹枫连水驿，白鸟没江烟。候吏朝挝鼓，渔歌夜扣舷。盛时官况好，何异去登仙。秋水青于染，官河放去艭。波光平草阁，山色到篷窗。细雨猿啼独，疏烟鹭下双。羁怀正牢落，谁与倒银缸。翘首金台道，孤舟几日程。陇云迷客梦，江月照离情。远水连天白，高河下露清。不堪凉夜永，蟋蟀近人鸣。孤鹤掠予舟，横江白露浮。天长秋水阔，云净晚霞收。斗酒聊相慰，江山足壮游。篷窗今夜月，应似在黄州。薄暮推篷坐，吟怀自爽然。青山遮驿小，白鹭点波圆。野旷风生籁，江空月在船。夜阑清不寐，屡欲挟飞仙。
舟中杂咏·其一
作者：童轩
朝代：明

买得扁舟稳，浑如米氏船。看山篷屋坐，待月柁楼眠。鸥静偏怡趣，鱼多不论钱。南风十日好，百丈漫须牵。
舟中杂咏·其三
作者：童轩
朝代：明

秋水青于染，官河放去艭。波光平草阁，山色到篷窗。细雨猿啼独，疏烟鹭下双。羁怀正牢落，谁与倒银缸。
舟中杂咏·其二
作者：童轩
朝代：明

去去朝京国，图书满画船。丹枫连水驿，白鸟没江烟。候吏朝挝鼓，渔歌夜扣舷。盛时官况好，何异去登仙。
舟中杂咏·其五
作者：童轩
朝代：明

孤鹤掠予舟，横江白露浮。天长秋水阔，云净晚霞收。斗酒聊相慰，江山足壮游。篷窗今夜月，应似在黄州。
舟中杂咏·其六
作者：童轩
朝代：明

薄暮推篷坐，吟怀自爽然。青山遮驿小，白鹭点波圆。野旷风生籁，江空月在船。夜阑清不寐，屡欲挟飞仙。
舟中杂咏·其四
作者：童轩
朝代：明

翘首金台道，孤舟几日程。陇云迷客梦，江月照离情。远水连天白，高河下露清。不堪凉夜永，蟋蟀近人鸣。
舟回采石夜泊谪仙楼下值雨弗果登楼用赋一诗以吊
作者：童轩
朝代：明

谪仙楼下吊诗仙，千载风流世共怜。烟雨一江无月色，鲸鱼风起浪花圆。
舟次望江见白鸥鸟
作者：童轩
朝代：明

苍茫云水阔，飞去复飞还。十载红尘里，何因似尔闲。
舟次瓜洲晚步田家
作者：童轩
朝代：明
体裁：五言律诗

薄暮扣林扉，柴荆掩夕晖。蔓长松叶暗，草盛豆苗稀。寒犬迎人吠，昏鸦接翅飞。客愁思伫立，舟子苦催归。
舟经武城有怀同年伍令尹
作者：童轩
朝代：明

寂寞居民少，萧条古木疏。岸明残雪在，川暝落霞初。渡口人看雁，湾头妪卖鱼。临风思茂宰，掩袂一欷歔。
舟经湘潭有怀屈贾二子
作者：童轩
朝代：明

牵舟西南上，所往非一程。今日到湘东，日出潭水明。推篷见青山，依依如送行。时当长养节，好鸟声和鸣。仰视天宇阔，俯临川上平。薰风飒然至，洗我浮世情。古人不可见，所见惟虚名。毋为计宠辱，顿使此心惊。
艾而张
作者：童轩
朝代：明
体裁：乐府曲辞

维网有纲，载张其日。设彼中林，以罗以�。蕞尔燕雀，亦既来止。莫黑匪乌，亦既离止。有鸟有鸟，其名曰凰。其仪煌煌，文明之祥。周旋以适，九仞其翼。于观于游，而不来集。张而获之，我心则怿。
芳树曲
作者：童轩
朝代：明

旭日转洪钧，园林万树新。画屏朝弄色，綵槛夜移春。野径俱堪望，邻家尽不贫。独怜寒谷底，黄叶尚凝尘。
荅丁凤仪仍次来韵
作者：童轩
朝代：明

一官多病故交疏，远道劳君问起居。敝帚千金空自许，短檠二尺竟谁如。颇因吟苦嫌诗债，长愧时清乏谏书。郭隗台前重回首，数行春树正愁予。
萤
作者：童轩
朝代：明

不逐蘼茎悴便休，脱胎阳质异蜉蝣。虚疑丸火成奇幻，却笑明珠是暗投。燄冷疏篁萧寺雨，影迷芳草渭城秋。谁知腐朽将沦没，尚有丹光一点留。
行路难
作者：童轩
朝代：明

行路难，太行九折何盘盘。枯藤老树挂绝壁，揽衣欲上愁攀援。行路难，瞿塘三峡激流湍。舟行咫尺苦难进，宛如生度蛟龙关。山之高，水之险，不似人心千万变。人心危峻不可窥，眼前突兀峰九疑。人心险诈不可测，平地波澜起千尺。当年握手出肺肝，讵料相逢不相识。春风昨日五侯门，秋雨今朝廷尉宅。君不见春申舍人有李园，棘门之祸诚何冤。又不见田文车马三千客，五百姓名书怨牒。行路难，危于山，险于水。不独悠悠世上儿，骨肉相看亦如此，行路之难难莫比。
褒城
作者：童轩
朝代：明

晓驱羸马出褒城，风景苍苍入望清。十里青山数行树，豆花篱落草虫鸣。
襄阳怀古
作者：童轩
朝代：明

疋马南归望故城，半林残雨夕阳明。云边岫接秦山色，树里河流汉水声。堕泪有碑苔色古，拦街无曲酒旗横。那堪回首成陈迹，笳鼓西风怆客情。
观内相素轩钱公射鸟因赋鄙韵用呈
作者：童轩
朝代：明

胜日良宴会，逍遥云水乡。佳宾列四座，繁吹促飞觞。时维秋序晚，䆉稏垂田疆。睹兹农事成，欢乐殊未央。高柳荫虚亭，残荷荐馀香。有鸟类山雀，枝上止且鸣。左右纷射之，乌号竟虚张。公起挟一矢，疾发如流星。翩然中修尾，远堕池水旁。众宾竞称赏，此巧夺穿杨。方今西北境，猃狁来狂勷。安得我公辈，强弓用其长。一箭退勍敌，摧北如驱狼。坐令四海间，至治成虞唐。
观捕鱼者
作者：童轩
朝代：明

东风昨夜吹湖曲，一川清水参差活。渔郎举网唱新词，棹破粼粼镜光绿。妻孥汲爨具朝飧，江蓠紫笋豚鱼新。邻舟自小共乡陌，来往相看那更嗔。轻鸿点点穿云杪，绿杨细雨寒生早。数声柔橹下中流，烟水微茫远山小。
读史十首 其一 晏婴
作者：童轩
朝代：明

慎守封疆欲霸齐，故于宣圣惜尼溪。从来为国求贤意，笑杀当年拥盖妻。
读史十首 其七 于定国
作者：童轩
朝代：明

民不称冤狱讼平，于公持法擅高名。不知京兆当年死，廷尉如何未得情。
读史十首 其三 蔺相如
作者：童轩
朝代：明

事大从来贵息争，区区何用胜秦名。不知酝出长平祻，尤说当时击缶声。
读史十首 其九 谢安石
作者：童轩
朝代：明

百万秦兵压境时，区区矫饰亦何为。不缘鹤唳风声便，未必能安晋鼎危。
读史十首 其二 仪秦
作者：童轩
朝代：明

游说当时最得名，从横朝暮善谈兵。自家不学全身计，却与诸侯致太平。
读史十首 其五 商鞅
作者：童轩
朝代：明

谩劳苛法罔生民，遂使先王泽尽湮。岂但法行还自弊，山东兵起更亡秦。
读史十首 其八 公孙弘
作者：童轩
朝代：明

丰俭从来贵两兼，恶衣美黻古无嫌。布衾自是吾儒事，史笔胡为纪诈廉。
读史十首 其六 张良
作者：童轩
朝代：明

踣羽兴刘计有馀，也应黄石一编书。淮阴相国俱人杰，明哲看来太不如。
读史十首 其十 王安石
作者：童轩
朝代：明

慨然斯道岂难行，却被周官误一生。从此老泉成口实，无心蓬垢得奸名。
读史十首 其四 屈原
作者：童轩
朝代：明

贝锦生谗自古然，但将心事付苍天。何须葬入江鱼腹，湘水无情肯见怜。
读史十首·晏婴
作者：童轩
朝代：明

慎守封疆欲霸齐，故于宣圣惜尼溪。从来为国求贤意，笑杀当年拥盖妻。游说当时最得名，从横朝暮善谈兵。自家不学全身计，却与诸侯致太平。事大从来贵息争，区区何用胜秦名。不知酝出长平祻，尤说当时击缶声。贝锦生谗自古然，但将心事付苍天。何须葬入江鱼腹，湘水无情肯见怜。谩劳苛法罔生民，遂使先王泽尽湮。岂但法行还自弊，山东兵起更亡秦。踣羽兴刘计有馀，也应黄石一编书。淮阴相国俱人杰，明哲看来太不如。民不称冤狱讼平，于公持法擅高名。不知京兆当年死，廷尉如何未得情。丰俭从来贵两兼，恶衣美黻古无嫌。布衾自是吾儒事，史笔胡为纪诈廉。百万秦兵压境时，区区矫饰亦何为。不缘鹤唳风声便，未必能安晋鼎危。慨然斯道岂难行，却被周官误一生。从此老泉成口实，无心蓬垢得奸名。
谢龙太守惠墨
作者：童轩
朝代：明

徂徕斲碎青松骨，竹屋篝烟香馥馥。道人晓起探床头，扫得玄霜二三斛。空山铁杵声相鸣，日暖风和捣应熟。忽侃满桉走蛟龙，疑有虹光射人目。文章太守才且贤，赠我谊重黄金钱。开缄捧椟发长叹，瑩然至宝真堪怜。我惭无才将奈此，镇日临池弄池水。楯端草檄属何人，醉后濡头竟谁氏。有时窗下试一磨，淋漓云雾生江波。兴来枝戟老鸦手，涂抹稍类隶与科。恨无山阴九万纸，练裙多年不堪洗。呼僮扫壁且题诗，苔色满墙秋正雨。
谢龙太守惠墨
作者：童轩
朝代：明
体裁：古风

徂徕斲碎青松骨，竹屋篝烟香馥馥。道人晓起探床头，扫得玄霜二三斛。空山铁杵声相鸣，日暖风和捣应熟。忽侃满桉走蛟龙，疑有虹光射人目。文章太守才且贤，赠我谊重黄金钱。开缄捧椟发长叹，莹然至宝真堪怜。我惭无才将奈此，镇日临池弄池水。楯端草檄属何人，醉后濡头竟谁氏。有时窗下试一磨，淋漓云雾生江波。兴来枝戟老鸦手，涂抹稍类隶与科。恨无山阴九万纸，练裙多年不堪洗。呼僮扫壁且题诗，苔色满墙秋正雨。
谪官后咏怀一首
作者：童轩
朝代：明

逐队随行二十春，世情谁是旧雷陈。长疑好事皆虚事，不薄今人爱古人。苔色满墙思故第，江潭何处是通津。分明记得还家梦，依旧红霞作近邻。
谪所有怀旧游诸友
作者：童轩
朝代：明

忆昔论交日，相知尽少年。季良身任侠，叔度世称贤。夜雨弹棋局，春风放酒船。飘零各分手，愁绝越江边。
贺人建桥
作者：童轩
朝代：明

挥却千金为众谋，忽看百尺驾清流。济川事业君堪许，题柱功名我未休。草径夕阳无驻马，柳阴春水有横舟。令人却忆乘舆处，多少居民病涉愁。
赋得石头城送孙学正之京
作者：童轩
朝代：明

石城嵯峨如铁壁，睥睨云霄高百尺。石头千古枕江流，六代繁华有遗迹。昔人城此今已矣，尚有功名在人耳。古堞残鸦噪夕晖，空壕宿鹭迷寒雨。孙君才调不可羁，蚤年问学为名师。怀贤每赏袁公节，励志常期士行为。君今北上朝天阙，五月江城促行色。城上薰风吹客衣，城边折柳伤离别。朝来微雨浥轻尘，江水流波草色新。行看高步云衢上，当使功名胜古人。
赠万都阃子和
作者：童轩
朝代：明

坐拥貔貅一万群，多君好武更能文。工书绝似班都护，雅咏还同贾刺军。细柳风清朝奏角，团花霜冷夜占云。太平无事边尘静，拟策淩烟阁上勋。
赠傅少府俊
作者：童轩
朝代：明

公才儒行共称贤，百里劳君早著鞭。夜静柴门无犬吠，昼閒公馆有鱼悬。桑麻时雨连城郭，桃李春风被管弦。应是棘林鸾凤翼，九霄云净看高骞。
赠僧
作者：童轩
朝代：明

几年游脚苦匆匆，厌听晨鸡与暮钟。今日归来趺坐稳，沙头咒钵学降龙。
赠宋县丞兼柬岳太守文玑
作者：童轩
朝代：明

一官佐县丞负予，藉甚才名播两畿。相逢已是三年久，复会其如千里稀。墙边种竹清兴足，厅下哦松生事微。郡守亦知徐业在，解矇应尔日相依。
赠明上人
作者：童轩
朝代：明

悟得西来意，禅关养性灵。藤阴侵座满，竹色覆池青。洗钵鱼吞饭，传灯鹿听经。自无名利梦，不著息心铭。
赠楚山禅师
作者：童轩
朝代：明

掉头不肯事王侯，双树为家老即休。锡杖躅空曾解虎，木杯浮水不惊鸥。夕阳咒食临花坞，秋月谈经上竹楼。应笑我曹身是梦，风霜两鬓为谁忧。
赠清贫长老
作者：童轩
朝代：明

黄金沙界名净土，中有僧为持教祖。说法能超最上乘，常感天花向空舞。禅关尽日白云封，为爱疏闲似远公。秋雨凉蝉三径叶，夕阳归鸟一声钟。支颐夜坐林间石，白月清潭了无迹。问师戒腊今几何，笑指青松数千尺。有时聚石来讲经，石头尽点如有闻。有时浮杯去渡海，踏碎万顷玻璃云。归来清梵维摩室，何用区区九年壁。降龙解虎人不知，惟有闾丘老人识。
赠范外史
作者：童轩
朝代：明

寄迹朝真观，烟霞世外心。封书凭鹤寄，吹笛学龙吟。宝气千林玉，丹光满灶金。有时飞佩响，浑作步虚音。
赠雪谷上人
作者：童轩
朝代：明

蚤年离垢即披缁，风度翛然类远师。心净只应流水共，身閒常与白云期。秋虫兰叶窗间画，瞑鹤松枝几上诗。更喜地偏无客到，时拈霜颖扫乌丝。
赠青羊观道士
作者：童轩
朝代：明

青羊道士无姓名，绕檐种竹门常扃。苍龙来问大还诀，白鹤下听蕊珠经。六铢衣上绣星斗，三尺剑底驱雷霆。相逢似识五云吏，一笑向余双眼青。
赵松雪写东坡小像并书其山城杏花诗内相钱公出视命题因次原韵如左
作者：童轩
朝代：明

沤波涨碧兰苕春，王孙英标真可人。眉山老仙招不起，东风谁荐溪头蘋。清兴怀贤应淬发，一夜松窗歌白雪。晓来点笔为传神，宛似临皋步明月。杏花零落山城中，悠悠往事如云空。何当共饮玉堂酒，半枝烛影摇残红。
路经乌撒值清明日
作者：童轩
朝代：明

边地清明日，凄凉叹未归。杨花知客意，撩乱马头飞。
车遥遥
作者：童轩
朝代：明

征夫将早适，起拂车上霜。澹月残星白，遥思路正长。驱车出门远，少妇肠空断。不见车上人，但聆铎声转。铎声去悠悠，闻道戍凉州。不识凉州路，空怀万里愁。愁来不能禦，魂逐车轮去。愿作石尤风，吹折车前树。
过歌风台
作者：童轩
朝代：明

望夷宫中箭如雨，芒砀山前五云起。沛公提剑走咸阳，百二河山属真主。乌骓已逝走狗烹，威加四海来故乡。台前父老奉觞寿，酒酣激烈歌声长。高皇龙去台应朽，猛士何人四方守。落日悲风动地来，萧萧但见台前柳。岂不闻姑苏草长游糜鹿，铜爵年深野狐哭。唯有陶唐三尺阶，千载人思太平福。
过济宁二首·其一
作者：童轩
朝代：明
体裁：六言诗

黄鸟春风紫陌，白鱼新水青蘋。借问关东风景，何如江左诗情。
过济宁二首·其二
作者：童轩
朝代：明
体裁：六言诗

柳雪惊风白飐，桃霞逐浪红流。明日扁舟何处，计程应到徐州。
过浪穹峡
作者：童轩
朝代：明

幽花悬石壁，流水泻云根。停车试相问，只恐是桃源。
送人还闽
作者：童轩
朝代：明
体裁：七言律诗

鸥波新绿涨苔矶，有客都门赋式微。洛下布衣谁复荐，闽南山色又思归。江城雪后逢梅少，野馆春深见雁稀。回首凤皇台下路，夕阳新柳正依依。
送侍御胡先生还朝
作者：童轩
朝代：明

门地台端重，才名柱下雄。清霜随击鹘，甘雨逐乘骢。谏草多危论，词葩有古风。试寻名宦传，应与昔贤同。黄甲声名大，乌台岁月长。风霜飞北阙，山岳动南荒。献纳才追黯，澄清志似滂。应图边徼事，归去奏明光。按部滇南省，昂藏孰与同。群冤如尽雪，六察欲生风。骢马人皆避，豺狼迹自空。独惭知爱者，名玷皂囊中。万里来南国，观风肃宪纲。词锋横白笔，家世等青箱。忠露丹心日，威凝铁面霜。行看天上去，补衮佐虞唐。
送侍御胡先生还朝·其一
作者：童轩
朝代：明

门地台端重，才名柱下雄。清霜随击鹘，甘雨逐乘骢。谏草多危论，词葩有古风。试寻名宦传，应与昔贤同。
送侍御胡先生还朝·其三
作者：童轩
朝代：明

按部滇南省，昂藏孰与同。群冤如尽雪，六察欲生风。骢马人皆避，豺狼迹自空。独惭知爱者，名玷皂囊中。
送侍御胡先生还朝·其二
作者：童轩
朝代：明

黄甲声名大，乌台岁月长。风霜飞北阙，山岳动南荒。献纳才追黯，澄清志似滂。应图边徼事，归去奏明光。
送侍御胡先生还朝·其四
作者：童轩
朝代：明

万里来南国，观风肃宪纲。词锋横白笔，家世等青箱。忠露丹心日，威凝铁面霜。行看天上去，补衮佐虞唐。
送吏科右给事中潘□□奉使琉球
作者：童轩
朝代：明

列职黄门久著声，又看持节过东溟。金函晓捧神尧敕，银汉秋占使者星。蜃气结楼烟外出，蛟涎触棹雨馀腥。悬知到日夷人悦，翘首红云拜帝廷。
送吴祭酒先生考满赴京
作者：童轩
朝代：明

早岁龙门钓六鳌，词林胄监被恩褒。董狐笔挽千钧力，司马文称一世豪。贤相云霖思已久，诸生山斗望何高。行看奏最承殊宠，天近炉烟袭锦袍。
送奚元启举人会试
作者：童轩
朝代：明

青霄万仞步徐徐，经世文章锦不如。家学旧传田氏易，行囊新注伏生书。月明野店闻鸡早，云冷关河见雁疏。此去大魁应有日，伫听雷震禹门初。
送学士钱先生奉使日南
作者：童轩
朝代：明

金函封诏降殊方，共仰怀柔轶汉唐。万里清风驰使节，九霄春雨下蛮荒。天低铜柱蛟云黑，路转珠崖蚌月光。珍重先生宣帝泽，会看重译尽来王。
送张文元秀才下第归吴
作者：童轩
朝代：明

功名两字古来难，又向西风抱玉还。点额自怜龙未化，泽文犹待豹成斑。黄芦浅水沙头雨，红树斜阳郭外山。他日重来应得意，一枝仙桂看高攀。
送张汝纶还云间
作者：童轩
朝代：明
体裁：七言律诗

不逐明时隐者流，观光又到帝王州。匣中三尺冯驩剑，马上千金季子裘。呼酒长安歌夜月，乘潮白下放归舟。相思后日知何处，吴地云山是旧游。
送徐遵诲公子之边
作者：童轩
朝代：明

羡君家世旧簪缨，百战常怀报主心。草檄有才追记室，登坛无路继淮阴。射雕紫塞秋云黑，走马黄河夜雪深。白首丹衷知未变，归来双肘印悬金。
送李道士还蓬莱山元阳观
作者：童轩
朝代：明

夫容角冠黄锦衣，少日尘寰知息机。去家千里每入梦，蹑舄一年今始归。放鹤传书山月白，檄龙行雨海云飞。明朝拂袖向蓬岛，芝草琅玕秋正肥。
送蒋道士还茅山
作者：童轩
朝代：明

黄冠野服列仙曹，天上朝元羽盖高。铁笛一声秋月白，又骑黄鹤下三茅。
送释思齐往扬州
作者：童轩
朝代：明

泠然飞锡自扬州，却被红尘数日留。洒翰不殊怀素笔，工诗还似至弘流。青松挂月山城夕，黄叶填门野寺秋。此日不须骑鹤去，渡江唯用一杯浮。
送陶希文先生校文浙江
作者：童轩
朝代：明

自昔文衡荷至公，多君膺聘去匆匆。骅骝不假千金市，麟凤须教一网空。夜舫星辰文璧灿，秋堂风露烛花红。也知东浙多才俊，萧李行看在药笼。
郭汾阳轻骑见虏图
作者：童轩
朝代：明

有唐国步中叶危，长安宫阙胡尘飞。履谦陷贼杲卿死，二十四郡将谁支。可怜不见平安火，相国只谋行幸所。马嵬坡下玉环啼，灵武山前乘舆播。此时名将知谁是，凛凛汾阳树忠义。故地初闻河朔归，捷书又自潼关至。两京收复不移时，贝锦青蝇谤亦随。宁知突起泾阳祸，二虏冯陵逼帝畿。节度不出淮西师，观军笑杀河中儿。花门嫠面似虓虎，健儿好手应难持。汾阳遽画扶颠计，免胄投身为虏饵。马前传导令公来，回纥寻盟吐蕃去。乃知天意眷忠贞，数语贤于十万兵。千载高名垂不朽，画图三复想仪刑。
都昌阻雪
作者：童轩
朝代：明

积雪连旬晦，江空岁晏时。客途偏感慨，忍诵蓼莪诗。
酬姚世昌千户见赠之作
作者：童轩
朝代：明

多君志慕玉门关，誓策奇勋万里还。马援自知才可试，冯唐谁谓老犹闲。好风细拂青油幕，明月光摇宝剑环。应笑麒麟千载后，几人名姓画图间。
采石怀李白二首
作者：童轩
朝代：明

扁舟依采石，怅望谪仙人。我独船头坐，江流月色春。扁舟依采石，牛渚浩风波。不见锦袍客，满篷凉月多。
采石怀李白二首·其一
作者：童轩
朝代：明

扁舟依采石，怅望谪仙人。我独船头坐，江流月色春。
采石怀李白二首·其二
作者：童轩
朝代：明

扁舟依采石，牛渚浩风波。不见锦袍客，满篷凉月多。
采莲曲
作者：童轩
朝代：明

采莲朝下湖西曲，短袂轻绡斗妆束。小红艇子驾双桡，荡破粼粼镜光绿。荷叶荷花飏锦云，鸳鸯两两护波纹。荷钱却喜似侬钿，藕丝还爱似侬裙。湖头昨夜西风雨，沙嘴新添三尺水。翠倒红翻相向愁，波心半露青莲子。采莲复采莲，回船正迎浪。不恶归去迟，只嫌明月上。明月团团湖水秋，清光满面照侬羞。郎家只隔湖南垞，咫尺横波日夜流。
采菱曲
作者：童轩
朝代：明

十五谁家女，新妆照水明。采菱不愁暮，入浦月初生。两桨摇月明，风吹浪花起。惊起双鸳鸯，飞过野塘水。
重至临安分司
作者：童轩
朝代：明

公署睽违又一期，重来仍值禁烟时。阑干渍雨花枝重，亭馆留寒燕乳迟。无事且谋犀首饮，有怀多寓少陵诗。东风可是无情甚，白雪盈头不肯吹。
野田黄雀行
作者：童轩
朝代：明

啧啧野田雀，群飞随处饶。时来晚禾里，啄啄争肥硗。穷老逼官租，终岁常苦号。如何相聚食，不间夕与朝。山长少弹射，地僻多蓬蒿。飞飞信得所，宁知农事劳。
长安有狭邪
作者：童轩
朝代：明

长安有狭邪，径微捷于矢。白马两贵游，鸣珂耀金紫。为问过者谁，云是许与史。日晚宴高堂，华筵盛罗绮。嬖奴舞巴渝，美人歌北里。列座促飞觞，笙竽沸人耳。平明甲第开，趋者众若市。炙手手可热，庇身身可庇。孰知东墙生，游心天地始。秋雨响疏桐，萧然闭门睡。
长安道
作者：童轩
朝代：明

长安在何许，定鼎燕蓟北。周道千里平，商邑四方极。金台玉垒何雄哉，重关设险从天来。黄道祥光直南见，紫微中宫正北开。天连阁道星辰拱，日射觚棱金碧耸。百尺文楼五凤飞，九重魏阙双龙拥。长乐钟声曙色寒，千官剑履集朝端。龙函捧敕颁三殿，象辇驼琛响八銮。皇家制度超前古，文物声名播寰宇。白雉遥闻贡越裳，龙媒又见来西土。太平治道轶唐虞，彬彬多士皆文儒。扬雄已奏甘泉赋，司马还陈封禅书。葱茏王气浮丹扆，承露金茎矗云起。紫禁彤墀月似银，玉河金水花如绮。九陌香尘拂面飞，鸣珂初散午门西。王侯第宅施行马，公子园亭争斗鸡。王侯公子多如雨，大道青楼联戚里。玉笙吹月凤双飞，绣幕围春鹦并语。雕鞍宝盖日过从，片言出口生华风。始见金张初赐第，俄闻卫霍又旌功。六街三市相连络，佛舍飞甍绚丹雘。百货都归大内东，人才尽入平津阁。御史台前乌欲啼，将军营里马频嘶。教坊夜月人如玉，上苑春风锦作畦。风光节物年年在，万世河山长不改。罢官廷尉自书门，迁仕中丞弥映彩。莫言李广不封侯，谁惜冯唐易白头。青史功名今已矣，江湖高起见京楼。
门有车马客
作者：童轩
朝代：明

门有车马客，驾言来故里。念子久不归，契阔近一纪。主人延客坐，悲泣不得语。移时叙寒暄，始复相尔汝。借问邦族间，亲知今有几。一一听客言，大非畴昔比。壮者死行役，老者半为鬼。前年困征徭，十户九冻馁。去年坐买办，往往鬻妻子。上司急诛求，鞭挞不少止。贪吏寡仁恕，朘削至脑髓。言罢各掩泣，张灯具鸡黍。觞行三四酌，深竹映寒雨。平明客登途，愁绪谁为理。
闲居漫兴
作者：童轩
朝代：明

卜地搆轩楹，心闲乐自生。土花凝碧嫩，林叶溜红轻。月射檐牙白，泉穿石罅清。自缘幽兴足，初不为逃名。未老已偷闲，萧萧屋数间。杯倾螺壳紫，冠制鹿皮斑。隐几闻啼鸟，钩帘见远山。秋来无一事，衣佩尽纫兰。举世长昏饮，畴能问独醒。门无题凤字，囊有换鹅经。种就花成锦，移来石作屏。闲中供一玩，相对眼偏青。一榻清于洗，翛然思不群。紫苔行处满，黄鸟坐来闻。琴奏梅间月，棋敲石上云。蒲塘新水暖，花落覆轻纹。自识清堪乐，谁云俗可污。泉烹建溪茗，香霭博山垆。月冷梅魂瘦，风清鹤梦孤。近来疏懒甚，簪组意俱无。歧路竟喧纷，心闲苦不闻。字临王逸少，诗学鲍参军。竹里敲茶臼，花前倒酒尊。嵇生本高致，宁肯在鸡群。门径掩苍苔，清幽绝点埃。投闲惟乐道，多病孰怜才。竹每穿篱引，花常税地栽。一帘飞絮晚，游侠不曾来。遁迹衡门下，栖迟得自由。梅花悬小帐，莲叶汎轻舟。事业惭鸣凤，生涯笑拙鸠。尘缨何处濯，门外有清流。镇日掩柴扃，长歌醉复醒。草生元亮井，竹覆子云亭。煖玉砻棋局，秋金铸砚屏。都将旧游事，一笑晚山青。樗散真成癖，支离类隐沦。林深多绿藓，地僻少红尘。酒熟频留客，诗成不寄人。清风无限乐，即此见天真。
闲居漫兴·其一
作者：童轩
朝代：明

卜地搆轩楹，心闲乐自生。土花凝碧嫩，林叶溜红轻。月射檐牙白，泉穿石罅清。自缘幽兴足，初不为逃名。
闲居漫兴·其七
作者：童轩
朝代：明

门径掩苍苔，清幽绝点埃。投闲惟乐道，多病孰怜才。竹每穿篱引，花常税地栽。一帘飞絮晚，游侠不曾来。
闲居漫兴·其三
作者：童轩
朝代：明

举世长昏饮，畴能问独醒。门无题凤字，囊有换鹅经。种就花成锦，移来石作屏。闲中供一玩，相对眼偏青。
闲居漫兴·其九
作者：童轩
朝代：明

镇日掩柴扃，长歌醉复醒。草生元亮井，竹覆子云亭。煖玉砻棋局，秋金铸砚屏。都将旧游事，一笑晚山青。
闲居漫兴·其二
作者：童轩
朝代：明

未老已偷闲，萧萧屋数间。杯倾螺壳紫，冠制鹿皮斑。隐几闻啼鸟，钩帘见远山。秋来无一事，衣佩尽纫兰。
闲居漫兴·其五
作者：童轩
朝代：明

自识清堪乐，谁云俗可污。泉烹建溪茗，香霭博山垆。月冷梅魂瘦，风清鹤梦孤。近来疏懒甚，簪组意俱无。
闲居漫兴·其八
作者：童轩
朝代：明

遁迹衡门下，栖迟得自由。梅花悬小帐，莲叶汎轻舟。事业惭鸣凤，生涯笑拙鸠。尘缨何处濯，门外有清流。
闲居漫兴·其六
作者：童轩
朝代：明

歧路竟喧纷，心闲苦不闻。字临王逸少，诗学鲍参军。竹里敲茶臼，花前倒酒尊。嵇生本高致，宁肯在鸡群。
闲居漫兴·其十
作者：童轩
朝代：明

樗散真成癖，支离类隐沦。林深多绿藓，地僻少红尘。酒熟频留客，诗成不寄人。清风无限乐，即此见天真。
闲居漫兴·其四
作者：童轩
朝代：明

一榻清于洗，翛然思不群。紫苔行处满，黄鸟坐来闻。琴奏梅间月，棋敲石上云。蒲塘新水暖，花落覆轻纹。
除夕
作者：童轩
朝代：明

旅馆逢除夕，凄凉岁欲徂。异乡家是客，薄宦病为躯。华发欺人老，青灯伴影孤。春风明日至，谁共饮屠苏。
雨中柬郑广之挥使
作者：童轩
朝代：明

咫尺长安道，思君日倚楼。寒烟笼野色，春雨暗江流。燕麦悲新况，莺花感旧游。何时一相见，携手步沧洲。
雪
作者：童轩
朝代：明

旅馆人初到，长空雪正浮。和云埋野树，杂雨响江楼。冻涩班生剑，寒欺晏子裘。凭谁歌郢曲，一洗客边愁。
雪窗上人兰蕙图
作者：童轩
朝代：明

西川上人号雪窗，丹青好手谁能双。时时泚笔写兰蕙，古厓阴涧如悬幢。何年貌此清无比，怪石疏篁映流水。翠带新翻凫渚烟，红芽乱吐鸥汀雨。我昔舟行湘水头，碧云两岸蘼芜秋。满林乌鹊自相语，不见王孙来此游。此时欲把江篱荐，彷佛灵均曾识面。西风帆急去如飞，歌断离骚并九辩。偶从滇南披此图，萋然丛棘相纷敷。援琴欲写意难尽，宛对江潭明月孤。滇南都阃好事者，臭味相看颇同价。高堂昼永篆烟轻，如坐光风与俱化。吁嗟兰为王者香，深林寂寞犹芬芳。采之我欲献天阙，肯使鹈鴂鸣秋霜。
雪窗上人兰蕙图
作者：童轩
朝代：明
体裁：古风

西川上人号雪窗，丹青好手谁能双。时时泚笔写兰蕙，古厓阴涧如悬幢。何年貌此清无比，怪石疏篁映流水。翠带新翻凫渚烟，红芽乱吐鸥汀雨。我昔舟行湘水头，碧云两岸蘼芜秋。满林乌鹊自相语，不见王孙来此游。此时欲把江蓠荐，彷佛灵均曾识面。西风帆急去如飞，歌断离骚并九辩。偶从滇南披此图，萋然丛棘相纷敷。援琴欲写意难尽，宛对江潭明月孤。滇南都阃好事者，臭味相看颇同价。高堂昼永篆烟轻，如坐光风与俱化。吁嗟兰为王者香，深林寂寞犹芬芳。采之我欲献天阙，肯使鹈鴂鸣秋霜。
雪谷卷为戒上人题
作者：童轩
朝代：明

一夜东风大放颠，晓来深谷雪盈椽。谁知定里还生白，自信光中不拟禅。三径冻云留鹤迹，半檐寒气压茶烟。闭门不管青山老，布衲蒲团了十玄。
题丁凤仪见赠二首
作者：童轩
朝代：明

曾见操觚试棘闱，少年文采似君稀。秋来应有梯云梦，桂子吹香堕绿衣。频年载笔侍明光，惭愧清时少谏章。空有丹心似孤鹤，时时飞绕海天长。
题丁凤仪见赠二首·其一
作者：童轩
朝代：明

曾见操觚试棘闱，少年文采似君稀。秋来应有梯云梦，桂子吹香堕绿衣。
题丁凤仪见赠二首·其二
作者：童轩
朝代：明

频年载笔侍明光，惭愧清时少谏章。空有丹心似孤鹤，时时飞绕海天长。
题严子陵钓台
作者：童轩
朝代：明

遗台临水郁嵯峨，西汉高风耿未磨。岁月忽惊人已远，江山如待客重过。一书尚想狂奴态，五鼎空张谏议罗。四望寿陵何处是，青山依旧属渔蓑。
题九老图
作者：童轩
朝代：明

我闻神仙人，往往不易得。斯图绘九老，乃类瀛洲客。容颜尚渥丹，须发尽垂雪。想当香山游，高会总英特。安定司马胡，冯翊卫尉吉。刘郑宜可肩，卢张亦同列。就中老居士，颇忆姓是白。平生慕出仕，稍稍著勋业。一朝服官政，归兴浩若决。复有元爽翁，齿数已过百。僧人如满徒，少日共乡陌。投闲时盍簪，气味迥无别。临流抚鸣琴，倚杖听啼鴂。长松雨初过，草色翠如叠。优游竟忘疲，聊以卒岁月。予亦旷达人，奔走困仕辙。何年预斯会，不俟残齿缺。愿陪衣冠后，石涧采薇蕨。
题刘推府湖山归隐诗卷
作者：童轩
朝代：明
体裁：诗

湖山苍苍湖水绿，灌木垂萝远尘俗。高人小隐住湖东，坐对江南秋一幅。昔年宾兴歌鹿鸣，平步青云被推毂。一官佐郡粤南陲，才大位卑羞碌碌。晨餐束带谒官长，夜火照书谳疑狱。秋霜欺人发种种，老境渐临如缚束。便当投劾自陈乞，何事甘心累形役。路指衡阳还故乡，笑脱尘羁返初服。湖山归来故无恙，生事虽微清兴足。时时寻盟狎鸥鸟，十里荷花照人目。扁舟闲弄即南垞，菱角鸡头收百斛。蓬囱几度夕阳明，桑柘柴冲接村谷。暝色依微宿鸟静，坐见松坪上团玉。茶园烟霭树参差，风动旗鎗香簇簇。鞍山岚气欲作雨，望荡涛声正翻屋。水清沙白木岭高，渔唱樵歌断还续。此时此景貌难尽，幽趣满怀良可掬。王晞方外齐逸驾，诸葛隆中并芳躅。胡为去此趋末路，名利扰扰生忧辱。超然肥遁固始愿，不学引年思辟谷。邻僧野老日相过，旋折松茅煮溪簌。浮云世事不须问，浊酒一尊聊共漉。庙堂有政肉食谋，葵藿区区徒献曝。深源不出亦已尔，其若苍生竟谁属。
题墨兰
作者：童轩
朝代：明

忽向空山见国香，冷烟凄雨自苍苍。虚堂夜永琴声歇，一段骚人别恨长。
题墨竹便面送郭判簿
作者：童轩
朝代：明

丛碧分香出上林，清风高节等南金。相看犹带霜台操，肯向炎荒易素心。
题大佛洞
作者：童轩
朝代：明

平生好幽胜，所至穷跻攀。今朝衔使命，偶此登名山。萦回小洞底，豁然异尘寰。蒙茸竹云细，萧飒花雨寒。下有千尺流，昼夜声潺湲。巍巍大金仙，坐镇石壁间。岁月知几何，苔藓生斓斑。古今一幻泡，等是何足叹。我来惬清赏，又得半日闲。振衣起林麓，笑逐孤云还。
题居易斋
作者：童轩
朝代：明

人生固有道，安命乃其常。如何夸毗子，磬折趍路旁。乞墦滥名器，胠箧争攫攘。一朝事势去，骈首罹祸殃。冰山向日颓，金谷随烟荒。哲人鉴斯辙，正已恒不忘。箪瓢岂足忧，圭组岂足光。衰荣无定在，通塞任彼苍。开轩坐北窗，仰睇浮云翔。居然谢尘鞅，聊复啜此觞。
题杜子美草堂
作者：童轩
朝代：明

性僻耽诗死不休，文光万丈谪仙俦。浣花溪上频年兴，饭颗山前半世愁。风送雨声江閤夜，云涵星影草堂秋。可怜一片经纶志，短褐长镵到白头。
题林塘别业
作者：童轩
朝代：明

林塘多胜趣，云物四时幽。山色供诗料，波香引钓钩。高原收鸭脚，浅渚摘鸡头。剩有烟霞癖，无烦使者求。
题梦萱卷
作者：童轩
朝代：明

朝望天际云，莫思堂上亲。子行正无寐，恻然伤我神。江湖日以远，亲颜不可见。回看身上衣，空悲手中线。昨梦到北堂，堂前树萱草。秋风忽披拂，颜色宁复好。觉来坐蓬窗，忧心耿难忘。月明吊孤影，涕下沾衣裳。
题江湖胜览卷
作者：童轩
朝代：明
体裁：七言律诗

云台烟阁总浮名，自分江湖老此生。木客峰前题句去，竹王祠下放歌行。月临僧寺寒钟远，水落渔梁夜火明。几度酒酣双耳热，扣弦高咏不胜情。
题清隐山房卷
作者：童轩
朝代：明

幽居浑似聘君亭，门对青山尽日扃。一榻茶烟吟处飏，半窗松雨梦回醒。鸿都官好羞输直，虎观门深懒议经。一卧空林惊岁晚，无人知有少微星。
题澄江草堂卷
作者：童轩
朝代：明

爱汝澄江草堂静，白沙翠竹相鲜新。银鱼双尾不受钓，黄鹤孤飞却近人。柴门流水岁将晚，药裹书签时自亲。天书何处正物色，老矣徵君乌角巾。
题画
作者：童轩
朝代：明

茅屋人家一两间，绿云遮户鸟声闲。小桥尽日无人度，春护苔花一径斑。
题画四首 其一 孙康映雪
作者：童轩
朝代：明

十二街头雪正寒，春明门内有冰山。茆檐且拾残编读，笑杀骑驴客未还。
题画四首 其一 牡丹群鸟
作者：童轩
朝代：明

微雨朝来歇，红芳缀满枝。多情花里鸟，应爱日迟迟。
题画四首 其三 傅说筑岩
作者：童轩
朝代：明

傅岩山下作胥靡，板筑躬操世未知。忽肖画图天上梦，看施霖雨济疮痍。
题画四首 其三 薝卜画眉白头翁
作者：童轩
朝代：明

薝卜园亭小，清香散晚风。长眉画初就，愁绝白头翁。
题画四首 其二 买臣负薪
作者：童轩
朝代：明

生计萧条一束薪，担头书卷久忘贫。却怜昼锦还乡日，道上清除有故人。
题画四首 其二 荷花鹡鸰
作者：童轩
朝代：明

斜日回塘静，红莲花半开。双双鹡鸰鸟，窥影去还来。
题画四首 其四 百里奚饭牛
作者：童轩
朝代：明

当年自粥五羊皮，饭得牛肥辱不辞。却笑有官居鼎鼐，都忘临别为烹雌。
题画四首 其四 雪竹小雀
作者：童轩
朝代：明

冻雪黏寒竹，啾啾雀噤声。东风花影好，何似洛阳城。
题画四首·孙康映雪
作者：童轩
朝代：明

十二街头雪正寒，春明门内有冰山。茆檐且拾残编读，笑杀骑驴客未还。生计萧条一束薪，担头书卷久忘贫。却怜昼锦还乡日，道上清除有故人。傅岩山下作胥靡，板筑躬操世未知。忽肖画图天上梦，看施霖雨济疮痍。当年自粥五羊皮，饭得牛肥辱不辞。却笑有官居鼎鼐，都忘临别为烹雌。
题画四首·牡丹群鸟
作者：童轩
朝代：明

微雨朝来歇，红芳缀满枝。多情花里鸟，应爱日迟迟。斜日回塘静，红莲花半开。双双鹡鸰鸟，窥影去还来。薝卜园亭小，清香散晚风。长眉画初就，愁绝白头翁。冻雪黏寒竹，啾啾雀噤声。东风花影好，何似洛阳城。
题画小景二首
作者：童轩
朝代：明

山色青于染，茅堂背郭成。阴阴乔木里，疑有读书声。家住清溪口，门掩清溪树。溪上多白云，幽人自来去。
题画小景二首·其一
作者：童轩
朝代：明

山色青于染，茅堂背郭成。阴阴乔木里，疑有读书声。
题画小景二首·其二
作者：童轩
朝代：明

家住清溪口，门掩清溪树。溪上多白云，幽人自来去。
题胡得和金峰樵隐卷
作者：童轩
朝代：明

伐木行歌入远峰，白云黄叶路重重。归来掩耳当时事，门巷无媒草自浓。
题莹僧官禅室
作者：童轩
朝代：明
体裁：七言律诗

地隔红尘接上方，乱藤高竹暝苍苍。半屏夜坐云牙冷，一饭朝飧石发香。雨后降龙归咒钵，月明栖鹤下回廊。我来欲问西来意，安得醍醐灌顶凉。
题菊庵先生挽诗卷
作者：童轩
朝代：明

菊庵先生天下士，才器卓确俦能同。读书一目五行下，六经星斗罗心胸。当年束发试乡举，已与老辈争豪雄。文章湓溢万斛涌，不啻天马行秋空。词场七试竟不偶，铁砚欲弊仍磨砻。登高解作子虚赋，金玉掷地声玲珑。兴来临池恣挥洒，彷佛羲献渠亲逢。园林颇似通德里，气岸不减眉山公。胡为一夕遽梦牒，玉楼仙去何匆匆。遂令里闬失模范，贸焉摘埴行途穷。年深草色上翁仲，马鬣一片青山封。于今有子更奇拔，明时科第高登庸。清词醉草得遗训，耻学篆刻工雕虫。东台列职近五载，谏疏屡上输精忠。天章褒异重厥自，恩被两世颁双龙。先生于兹固不朽，光烛泉壤回春风。嗟予后学生已晚，不获铅椠相追从。怀贤窃欲颂潜德，安得巨笔如长虹。
题西蜀江山图
作者：童轩
朝代：明

画里蚕丛国，三川尽在眸。关城连远堡，形胜入边楼。落日乌蛮夕，西风白帝秋。断霞飞极浦，微雨暗芳洲。茅屋题工部，祠堂记武侯。柳垂泸上步，花发瀼西头。万里桥犹在，三巴水自流。数拳悬岸口，百丈上滩舟。滟滪高于马，岷峨列似虬。岭？啼灌木，杜宇叫荒丘。地僻琴台古，山深剑阁幽。野花供客况，江草唤人愁。使节曾经驻，仙槎拟再浮。白云浑似旧，锦树镇常留。仿佛登临处，依稀汗漫游。披图一长嘅，飞兴绕西陬。
题西蜀江山图
作者：童轩
朝代：明
体裁：五言排律

画里蚕丛国，三川尽在眸。关城连远堡，形胜入边楼。落日乌蛮夕，西风白帝秋。断霞飞极浦，微雨暗芳洲。茅屋题工部，祠堂记武侯。柳垂泸上步，花发瀼西头。万里桥犹在，三巴水自流。数拳悬岸口，百丈上滩舟。滟滪高于马，岷峨列似虬。岭�啼灌木，杜宇叫荒丘。地僻琴台古，山深剑阁幽。野花供客况，江草唤人愁。使节曾经驻，仙槎拟再浮。白云浑似旧，锦树镇常留。仿佛登临处，依稀汗漫游。披图一长嘅，飞兴绕西陬。
题诸葛武侯祠
作者：童轩
朝代：明

抱膝长吟志有馀，出师勋业竟何如。龙蛇谩想驱兵阵，鱼鸟真疑畏简书。铁瓮有城荒岁月，铜台无主易丘墟。请看当日隆中路，犹自清风一草庐。
题连云栈
作者：童轩
朝代：明

鸟道由来险，经行感客心。蛩声吟乱叶，虎迹印深林。零露沾衣湿，轻岚障日阴。王程未可住，四牡正骎骎。
题逸庵卷送王封君还庐陵
作者：童轩
朝代：明

荣沐封恩下禁銮，白云遥指故乡还。湖山有待今犹昔，岁月多情老更闲。引水遥通新药径，编篱重护旧柴关。东风沙浦春波绿，谁谓鸥盟半已悭。
题鄱江小隐图
作者：童轩
朝代：明

鄱江西上是吾家，帘卷青山寂不哗。杨柳晚烟迷燕垒，蘼芜春雨涨鸥沙。牙签插架堆书帙，竹笱悬流泊钓槎。今日长安看图画，不胜归兴绕天涯。
题陈文璧琼林醉归图二首
作者：童轩
朝代：明

璚林宴罢出南宫，罗袖飘香醉态浓。一色杏花三十里，长安道上马如龙。帽压宫花照眼新，东风浑胜曲江春。醉中记得归时路，丹凤楼头月似银。
题陈文璧琼林醉归图二首·其一
作者：童轩
朝代：明

璚林宴罢出南宫，罗袖飘香醉态浓。一色杏花三十里，长安道上马如龙。
题陈文璧琼林醉归图二首·其二
作者：童轩
朝代：明

帽压宫花照眼新，东风浑胜曲江春。醉中记得归时路，丹凤楼头月似银。
题露筋烈女祠
作者：童轩
朝代：明

不见王睢在水洲，野花黄蝶满墙头。露筋祠下东流水，洗尽维扬万古羞。
题马图
作者：童轩
朝代：明

曾逐天骄出汉关，归来孤影放空山。可怜苜蓿西风夜，犹忆骐驎十二闲。
题骢马南巡卷送郭侍御清军贵州
作者：童轩
朝代：明

东都昔称桓侍御，凛冽冰霜动朝著。乘骢到处慑豪雄，九陌人人行且避。桓郎一去今千载，六察寥寥继手采。铁冠白简谁可方，喜有汾阳后人在。君今年才二十馀，琅琅声价高璠玙。发奸摘伏振风纪，星轺几诵皇华诗。昨朝又捧明光敕，远赴边疆阅戎籍。一泓冰斧手中持，五色春云衣上织。昂藏揽辔气如虹，绣縠银鞍虎绶红。一道飞霜随驻节，九霄甘雨逐乘骢。乘骢取道巴渝路，重叠青山莽回互。毡帽峰头日欲低，琵琶峡口云初度。褒斜南去即苗夷，苦竹黄茆夹岸齐。飞鸟冲烟投古碛，断猿啼月挂深溪。双旌遥度乌蒙嶂，眼底貔貅拜相向。未须搏击树奇勋，且慰苍苍远人望。